Beograd, 1. Februar 2012.\nSRBIJA - MINISTARSKI SASTANAK PSJE\nJEREMIC ZA DUBLJU SARADNJU ZEMALJA REGIONA\nBEOGRAD, 31. januar (Tanjug) - Ministar inostranih poslova Srbije Vuk Jeremic porucio je danas da nije nemoguce preci put od "balkanskog rata do balkanskog mira", ukoliko su zemlje jugoistocne Evrope voljne da se distanciraju od konflikta koji su obeležili region u poslednjih sto godina i spremne da postižu rešenja koja odgovaraju svima.\nOn je šefovima diplomatija zemalja clanica Procesa saradnje u jugoistocnoj Evropi , koji ucestvuju na sastanku u Beogradu, predložio zajednicko obeležavanje stote godišnjice Balkanskih ratova pod motom "Od balkanskog rata do balkanskog mira". Ako smo iskreno voljni da se distanciramo konflikta koji su obeležili naš region poslednjih sto godina onda sasvim sigurno nije nemoguce stici od "balkanskog rata do balkanskog mira", rekao je Jeremic otvarajuci sastanak.\n"Sve dok postižemo rešenja koja svima odgovaraju naše putovanje ce napredovati, nepovratno transformišuci jugoistocnu Evropu u bezbedni bastion slobode i prosperiteta", naglasio je Jeremic.\nOva fraza, kako je dodao, objedinjuje ono cemu težimo neraskidivi šablon trajne saradnje medu narodima koji pripadaju prostoru PSJE. On je takode istakao da se današnji sastanak održava pod senom globalne recesije, ciji je epicentar sada u EU, cija ce silina i posledice nesumljivo uticati na buducnost ne samo jugoistocne Evrope, vec i na mnogo dalje regione i tržišta.\nEkonomska kriza ima i politicke posledice, koje predstavljaju dodatne izazove buduci da je u mnogim delovima Unije opao entuzijazam za proširenje, upozorio je Jeremic. "Ali želim da budem jasan to nije ugrozilo stratešku opredeljnost naše vlade da prikljuci Srbiju EU. Nastavicemo da sprovodimo reforme jer verujemo da su one kljucne za dugorocni prosperitet naše zemlje", naglasio je Jeremic.\nPrema njegovim recima, kljucno pitanje je da li zemlje jugoistocne Evrope imaju volje za takav poduhvat nakon veka koji je karakterisala politicka konfrontacija i stalni ratovi. To je, kako je rekao, moguce ostvariti kombinacijom nade, samopouzdanja i mašte. Ono što je potrebno nije samo zajednicka vizija i hrabrost lidera, vec i da se strateško predvidanje usmeri ka dobrobiti koju bi citav region imao od ovakvog poduhvata, rekao je Jeremic.\nPo njegovom mišljenju uspeh zavisi od mogucnosti da se po strani ostave stari pogledi na druge kao neprijatelje i rivale. "Moracemo da sacuvamo sebe od cinizma, straha i sumnji. Takvi ljudi nikada nisu bili u mogucnosti da reše probleme, vec su ih gajili do tacke kljucanja",porucio je Jeremic. Naveo je da je za Srbiju kao presedavajucu PSJE prioritet bio da ustanovi zajednicki pristup u borbi protiv organizovanog kriminala i terorizma, kroz niz konkretnih inicijativa, ukljucujuci jacanje pravosudnog sistema i institucija.\nU ostale prioritete predsedavanja nabrojao je produbljenje institucionalnog dijaloga sa EU.\nJeremic je posebno istakao cinjenicu da je Srbija pridala posebnu pažnju pitanjima vezanim za izbeglice i interno raseljena lica, a kako je rekao, ojacani su radni mehanizmi koje su zajednicki ustanovile Bosna i Hercegovina, Hrvatska, Crna Gora i Sbrija tokom 2010. i 2011.godine.\nJeremic je rekao da je promocija kulturne saradnje takode jedan od prioriteta Srbije kao predsedavajuce PSJE, dodajuci da su uloženi napori da "zajednicka kulturna baština bude u srcu regionalnog pomirenja i izgradnje trajnog mira".\nDodatni prioritet Srbije je razvoj strategije za bezbednost životne sredine, ukazao je on.\nPUSIC: SVA OTVORENA PITANJA DA SE REŠE BILATERALNO\nBEOGRAD, 31. januar (Tanjug) - Ministarka inostranih poslova Hrvatske Vesna Pusic izjavila je danas, na neformalnom ministarskom sastanku Procesa za saradnju u jugoistocnoj Evropi (PSJE) u Beogradu, da se sva otvorena pitanja u regionu moraju rešavati bilateralno, bez spoljnih incijativa i pritisaka.\n"Prvi korak i dokaz naše namere da se ponašamo kao odgovorni kreatori naših sudbina je bolja bilateralna saradnja. Sva otvorena pitanja koja postoje medu našim zemljama treba da budu rešena bilateralno. Kao što je dokazano, najbolji rezultati se mogu ocekivati kada dve zemlje postignu sporazum bez spoljnih inicijativa i pritisaka", podvukla je ona u svom izlaganju.\nPSJE je, prema njenim recima, iniciran od država regiona i kao takav predstavlja autenticni glas jugoistocne Evrope, okupljajuci ih oko mnogih zajednickih interesa, ali sa jednim ciljem mira i stabilnosti u regionu. "Uprkos tome što su se okolnosti proteklih godina menjale, ovaj cilj ostaje naš prioritet, kao što je uvek i bio, a jedini nacin za njegovo ispunjenje su evropske integracije. EU je za naš region projekat stabilizacije i državotvornosti", porucila je Pusic.\nOna je ocenila da približavanje Hrvatske clanstvu u EU pokazuje spremnost Unije da nastavi proširenje i da clanstvo u Uniji ucini realnim i ostvarljivim za sve zemlje regiona.\n"Potpuno svesna cinjenice da koristi clanstva u Uniji nece biti dostižna bez integracije celog regiona, Hrvatska ce se, unutar EU, ponašati kao prijatelj zemalja jugoistocne Evrope i zalagati se za njihovo clanstvo u Uniji. Hrvatska ce podstaci sve zemlje jugoistocne Evropena na njihovom putu evropskih integracija, pre svega politicki, ali takode i pružajuci pomoc u tehnickim i administrativnim pitanjima", najavila je Pusic.\nPrema njenim recima, jedan od najvažnijih preduslova naše zajednicke stabilnosti je stabilna i funkcionalna Bosna i Hercegovina. "Želimo da cestitamo našim susedima na prevazilaženju zastoja u formiranju državnih institucija. Posebno pozdravljamo cinjenicu da ce legitimni predstavnici tri konstitutivna naroda biti ukljuceni u Savet ministara, što osigurava stabilni temelj za jednakost konstitutivnih naroda i funkcionalnu stabilnost za provodenje neophodnih reformi", rekla je ona.\nPusic je kazala da, imajuci u vidu naš zajednicki cilj stabilnu i sigurnu evropsku buducnost, zemlje jugoistocne Evrope moraju preuzeti odgovornost za region, odgovornost za sebe. U tom smislu, kako je dodala, regionalna saradnja unutar PSJE trebalo bi takode da bude jaca i iskorišcena kao sredstvo za implementaciju naših zajednickih politika i interesa, u cilju unapredenja celokupnog razvoja regiona.\nPODRŠKA MINISTARA PSJE KANDIDATURI SRBIJE\nBEOGRAD, 31. januar (Tanjug) - Ministri spoljnih poslova država clanica Procesa saradnje u jugoistocnoj Evropi podržali su dodelu statusa kandidata Srbiji u martu i založili se za integraciju citavog regiona Zapadnog Balkana u Uniju, kao i bolju regionalnu saradnju u cilju rešavanja preostalih otvorenih pitanja.\nMinistar inostranih poslova Grcke Stavros Dimas rekao je da zvanicna Atina smatra da bi bilo fer ako bi Savet EU Srbiji dao status kandidata u martu. Ukazavši da je Srbija tokom predsedavanja regionalnim inicijativama aktivno radila na promociji regionalne saradnje i pomirenja, on je naveoi da je Srbija u potpunosti ostvarila saradnju s Haškim tribunalom i da se vlada Srbije odgovorno ponaša kada je rec o kosovskom pitanju.\n"Pošto moja zemlja ne priznaje nezavisnost Kosova mi smo uvek podržavali prakticna rešenja u cilju pružanja doprinosa bezbednosti, stabilnosti i razvoja regiona", rekao je Dimas dodajuci da bi obe strane trebalo da rade na pronalaženju kreativnih i prakticnih rešenja. "Dve strane mogu imati koristi od takvih dogora, kao što je slucaj sa nedavnim dogovorom o integrisanom upravljanju prelazima, koji treba da se što pre primeni", porucio je grcki ministar.\nMinistar inostranih poslova Crne Gore Milan Rocen je rekao da je uspešna regionalna saradnja i napredak nacinjen u toj oblasti imao kljucan uticaj da Crna Gora dobije zeleno svetlo EU za otpocinjanje pregovora o clanstvu. Izrazivši uverenje da je za sve u regionu važno da Srbija dobije status kandidata u martu, on je dodao da je dobro što Srbija promoviše dijalog jer je to put da se reše problemi koji postoje na relaciji Beograd Priština, SkopljeAtina ili unutrašnje ustrojstvo BiH.\nŠef makedonske diplomatije Nikola Popovski istakao je da njegova zemlja pridaje veliku važnost svakom koraku suseda na evropskom putu, i da je u tom smislu i za nju veoma bitno da Srbija dobije status kandidata, kao i to što su Crnoj Gori odobreni pregovori o clanstvu. On je takode naglasio da je regionalna saradnja od suštinskog znacaja, i naveo da sve zemlje regiona dele iste vrednosti kada je u pitanju demokratija, sloboda kretanja i vladavina prava.\nMinistar spoljnih poslova Turske Ahmet Davutoglu smatra da region u okolnostima ekonomske krize treba da ojaca medusobnu saradnju i razvije sopstvene mehanizme za prevazilaženje problema. "Moramo se brinuti o sopstvenim problemima i stvoriti sopstvene mehanizme koji ce nam olakšati da se prikljucimo u EU. Moramo stvoriti stabilnu i jaku jugoistocnu Evropu", porucio je šef turske dilomatije.\nI hrvatska ministarka spoljnih poslova Vesna Pusic takode je porucila da ce se Hrvatska ponašati kao prijatelj zemalja jugoistocne Evrope i zalagati se za njihovo clanstvo u Uniji.\nAmbasador Slovenije u Srbiji Franc But je procitao govor šefa slovenacke diplomatije Samuela Žbogara koji je porucio da je upravo regionalna saradnja najbolji nacin da se omoguci stabilan i održivi razvoj, a da je medu prioritetima Slovenije integracija Balkana u EU. "Otvorena pitanja predstavljaju prepreku razvoju dobrosusedskih odnosa i efikasnoj regionalnoj saradnji. Nažalost praksa da se ne razgovara o pitanjima koja su od vitalnog znacaja za svakodnevni život gradana u regionu opstaje", preneo je But.\nZamenik ministra spoljnih poslova Rumunije Bogdan Auresku porucio je da ce njegova zemlja nastaviti da podržava nastavak širenja EU, kao i dodelu statusa kandidata Srbiji.\nPomocnik ministra za multilateralne poslove u Ministarstvu spoljnih poslova BiH Branimir Mandic je istakao da je regionalna saradnja zajednicki imenitelj svih aktivnosti u regionu. I zamenik ministra spoljnih poslova Albanije Selim Belortaja rekao je da njegova zemlja snažno veruje u integraciju celog regiona u EU.\nZamenik ministra spoljnih poslova Bugarske Konstantin Dimitrov rekao je da je saradnja u svim oblastima važna za region, jer samo uz jacanje svojih kapaciteta jugoistocna Evropa može postati kompetitivna na putu u EU. Ambasador Moldavije u Srbiji Jurie Renita je istakao da je za njegovu zemlju regionalna saradnja jedan od glavnih ciljeva koji omogucavaju dostizanje zajednickcog prioriteta cele jugoistocne Evrope, a to je stabilizacija i prosperitet ka punoj integraciju u EU.\nLAJČAK: OSTAJU BROJNI IZAZOVI ZA REGION\nBEOGRAD, 31. januar 2012. (Beta) Izvršni direktor za Evropu i Centralnu Aziju u Evropskoj službi spoljnih poslova Miroslav Lajčak rekao je danas da su u zemljama regiona reforme sprovedene u skladu sa evropskim normama, ali da ostaju izazovi pre svega u borbi protiv organizovanog kriminala i korupcije, pravosuđa i slobode medija.\nLajčak je u Beogradu na neformalnom sastanku ministara spoljnih poslova regiona ukazao da su regionalna saradnja i dobrosusedski odnosi ključni za proces približavanja Evropskoj uniji.\nOn je dodao da bi EU želela da vidi sve partnere iz regiona da se i dalje aktivno angažuju u regionalnoj saradnji i, ako je moguće, intenziviraju svoje aktivnosti u tom pogledu. Lajčak je naglasio da regionalna saradnja može intenzivirati proces evrointegracija.\nGeneralni sekretar Saveta za regionalnu saradnju (RCC) Hido Biščević, rekao je da u svetlu trenutne ekonomske krize i povezanih političkih procesa u EU perspektiva i dinamika proširenja moraju biti očuvane kako bi se dalje sprovodile reforme i ostvarila stabilnost u regionu. On je pozdravio odluku o primanju Hrvatske u članstvo EU i izrazio nadu da će uspeh Zagreba stimulisati i druge zemlje u regionu da ulože dodatne napore u prevazilaženju preostalih prepreka na putu ka članstvu u Uniji.\nBELORTAJA: NA REGIONALNIM SKUPOVIMA DA UČESTUJE I KOSOVO\nBEOGRAD, 31. januar 2012. (Beta) Zamenik ministra spoljnih poslova Albanije Selim Belortaja istakao je danas u Beogradu značaj regionalne saradnje i regionalnih foruma, založivši se da na njima učestvuju i predstavnici Kosova.\n"Načelo sveobuhvatnosti, bilo je i biće sine kva non za pravičnu i usepšnu regionalnu saradnju. U skladu s preporukama ključnih međunarodnih partnera, nastavljamo da podržavamo učešće Kosova u svim regionalnim organizacijama, inicijativama i centrima, smatrajući ga suštinskim za naše zajedničke izazove", rekao je Belortaja na ministarskom sastanku Procesa saradnje u jugoistočnoj Evropi (PSJE).\nBelortaja je rekao da bi zemlje u regionu trebalo da budu vođene dugoročnim interesima i pozdravio politiku otvorenih vrata NATOa ka regionu kao "najpravičniju". On je rekao da su Albanija, Crna Gora, Makedonija i Kosovo postigle dogovor da njihovi građani mogu putovati iz jedne u drugu zemlju samo s ličnom kartom, ali da bi taj proces trebalo proširiti na ceo region.\nUkidanje viznog režima sa Srbijom albanski zvaničnik ocenio je kao važan korak ka tom cilju.\nTADIC SA VESNOM PUSIC\nBEOGRAD, 31. januar 2012. (FoNet) Predsednik Srbije Boris Tadic danas je sa ministrom spoljnih i evropskih poslova Hrvatske Vesnom Pusic razgovarao o bilateralnim odnosima dve zemlje i saradnji u regionu.\nTokom sastanka bilo je reci i o procesu evropskih integracija regiona, kao i o jacanju ekonomske saradnje Srbije i Hrvatske, saopštila je Tadiceva Pres služba.\nTADIC RAZGOVARAO SA DAVUTOGLUOM\nBEOGRAD, 31. januar 2012. - Predsednik Srbije Boris Tadic razgovarao je danas u Beogradu sa ministrom inostranih poslova Republike Turske Ahmetom Davutogluom o bilateralnim odnosima i produbljivanju ekonomske saradnje dve zemlje.\nPredsednik Tadic i ministar Davutoglu razgovarali su i o unapredenju meduverskog dijaloga i saradnji u regionu, saopštila je Pres služba predsednika Republike.\nDavutoglu je u Beogradu ucestvovao na neformalnom sastanaku ministara spoljnih poslova Procesa saradnje u jugoistocnoj Evropi.\nTADIC RAZGOVARAO SA DIMASOM\nBEOGRAD, 31. januar 2012. (FoNet) Predsednik Srbije Boris Tadic razgovarao je danas sa ministrom spoljnih poslova Grcke Stavrosom Dimasom o bilateralnim odnosima dve zemlje i evropskim integracijama Srbije, saopštila je pres služba predsednika Srbije.\nPredsednik Tadic zahvalio je Dimasu na principijelnoj podršci Grcke ocuvanju teritorijalnog integriteta Srbije, kao i evropskim integracijama Srbije.\nSTEFANOVIĆ I SANINO ZA REŠENJE PROBLEMA DIJALOGOM\nBEOGRAD, 31. januar 2012. (Beta) Srbija i Evropska unija "ostaju privrženi" rešavanju svih problema na Kosovu "isključivo kroz dijalog", saopšteno je danas nakon razgovora šefa pregovaračkog tima Vlade Srbije za dijalog s Prištinom Borislava Stefanovića i generalnog direktora Direktorata za proširenje Evropske komisije Stefana Sanina.\n"Obe strane se nadaju će o kandidaturi Srbije za članstvo u EU biti odlučeno pozitivno, za šta je dijalog s Prištinom jedan od glavnih uslova", navodi se u saopštenju. Dodaje se da je na sastanku učestvovao i šef Delegacije EU u Beogradu Vensan Dežer. Razgovaralo se o rešenju za predstavljanje Kosova na regionalnim forumima, kao i o sprovođenju dogovora iz Brisela.\nStefanović se juče, takođe u Beogradu, sastao sa Rolfom Micenihom, spoljnopolitičkim portparolom nemačkog SPDa u Bundestagu, s kojim je razgovarao o pitanjima vezanim za dijalog sa Prištinom, kao i evropskim integracijama Srbije. U saopštenju se ne navodi više detalja o tom susretu.\nTAHIRI: NEMA PRIBLIŽAVANJA STAVOVA KOSOVA I SRBIJE\nPRIŠTINA, 31. januar 2012. (Beta) Šefica pregovaračkog tima Prištine Edita Tahiri izjavila je danas da nema nikakvog pomaka u približavanju stavova Beograda i Prištine o regionalnom predstavljanju Kosova.\nTahiri je, nakon sastanka s posrednikom EU u dijalogu Beograda i Prištine Robertom Kuperom, kazala novinarima da su stavovi Srbije i Kosova "mnogo udaljeni". Tahiri je rekla da Srbija nastavlja da insistira na Rezoluciji 1244 što je za Kosovo neprihvatljivo. Navela je da Kosovo neće odustati od suvereniteta i teritorijalnog integriteta tokom predstavljanja na međunarodnim skupovima.\nTahiri je od Kupera zatražila da se implementiraju svi sporazumi koji su do sada postignuti i optužila Srbiju za neostvarivanje sporazuma i uplitanje u unutrašnje stvari Kosova.\nDatum sledeće runde pregovora Beograda i Prištine još nije poznat.\nBOGDANOVIC: NEPOTREBNO I ŠTETNO ODRŽAVANJE REFERENDUMA\nBEOGRAD, 31. januar (Tanjug) - Ministar za Kosovo i Metohiju Goran Bogdanovic izjavio je danas da je održavanje referenduma na severu Kosmeta nepotrebno i štetno, jer smanjuje manevarski prostor vladi i državnom vrhu u dijalogu sa medunarodnom zajednicom.\nBogdanovic je na sednici Odbora za Kosovo i Metohiju rekao da je svaki Srbin protiv kosovskih institucija, da je on licno protiv toga, kao i vlada i svi državni organi. "Da li moramo ponovo da objašsnjavamo da je nebo plavo", upitao je Bogdanovic.\nMinistar je podsetio da je nedavno imao sastanak sa predstavnicima cetiri lokalne samouprave na severu Kosova i da je pokušao da im ukaže na posledice takvog cina i ponovio da bi se referendumom smanjio manevarski prostor i potencijal države da se reše problemi u južnoj srpskoj pokrajini.\n"Ja bih razumeo insistiranje na referendumu da je neko od predstavnika vlade i institucija države rekao da se gase srpske institucije na severu Kosova", rekao je ministar i istakao da je, naprotiv, situacija takva da se one jacaju i da ih vlada finansira i podržava.\nPrema njegovim recima, niko nema pravo da stavlja partijske i ideološke interese ispred državnih i interesa gradana Kosova i Metohije i Srbije. Dodao je da je poznato da pojedine stranke podržavaju održavanje tog referenduma, da neke baziraju kampanju na njegovom održavanju, kao i na tome da Srbija ne dobije status kandidata za clanstvo u EU.\nMinistar je istakao da razume neciju proevropsku i antievropsku politiku, ali da ne može da razume neodgovornost prema Srbiji. "Ne mogu da razumem i shvatim neodgovornost i bahatost za nepoštovanje stavova svoje države", zakljucio je Bogdanovic.\nNJUJORK/BEOGRAD, 1. februar 2012. (Beta) Napeta situacija na severu Kosova umnogome utiče na dijalog Beograda i Prištine i razgovore o evropskoj perspektivi regiona, ocenio je generalni sekretar UN Ban Ki Mun u novom izveštaju o situaciji na Kosovu.\nNavodi se takođe da još nije jasno da li će referendumu o prihvatanju kosovskih institucija na severu Kosova biti održan. "Delimično kao posledica stavova i akcija Prištine, kosovskih Srba i Beograda, situacija na severu Kosova i dalje je napeta i potencijalno nestabilna, umnogome utičući na sadašnji politički diskurs. To se takođe odražava na dijalog Beogada i Prištine uz posredovanje EU kao i na razgovore o evropskoj perspektivi regiona", ocenjuje Ban Ki Mun u izveštaju koji bi Savet bezbednosti UN trebalo da razmatra 8. februara. U tom smislu se podseća da je Evropski savet 9. decembra odlučio da odloži odluku o davanju statusa Srbiji za članstvo u EU za mart 2012. pri čemu su neke zemlje to vezale za situaciju na severu Kosova.\n"Zadovoljan sam nekim pozitivnim rezultatima razgovora iz novembra i decembra i sada je vidljiv napredak u primeni prethodno postignutih dogovora. Sporazum o integraisanom upravljanju prelazima, iako još nije primenjen, predstavlja važan proboj koji može da dovede do potpune normalizacije sitaucije na prelazima na severu i uspostavljanja pune slobode kretanja širom severa", ocenjuje on.\nPovodom, kako je naveo, "nedavnih ohrabrujućih signala iz Prištine i Beograda o priznavanju važnosti pozitivne retorike", Ban Ki Mun je pozdravio nedavne izjave lidera u Prištini o potrebi za uspostavljanjem bolje komunikacije sa stanovništvom i liderima na severu Kosova kao i izjave lidera u Beogradu koji ističu potrebu za sveoubhvatnim rešenjem za Kosovo i odbacuju mogućnsot podele po etničkim linijama. "Međunarodna zajednica treba da podrži napore obe strane da pokažu snažno liderstvo u prevazilaženju prepreka u komunikaciji i međuetničkom poverenju", istakao je on.\nBan Ki Mun je, međutim izrazio zabrinutost zbog sporog napretka u dva ključna pitanja povratka raseljenih i utvrđivanja sudbine nestalih. "Nadam se da će članice Saveta bezbednosti pojačati poruke UNMIKa da je vreme za smelost, hrabrost i pragmatizam neophodan za postizanje trajnog mira i stabilnosti", naveo je generalni sekretar UN.\nKad je reč o blokadama na putevima na severu Kosova, podseća se da je nakon incidenta u Jagnjenici predsednik Srbije Boris Tadić pozvao na uklanjanje barikada. Iako se sa tom porukom nisu složili neki lokalni lideri na severu, posebno oni koji pripadaju srpskim opozicionim strankama, ostali su je poslušali, piše u izveštaju.\nUz poruke Beograda i međunarodne zajednice, intervencije UNMIKa na terenu ponovo su pokazale da značajno doprinose ponovnom uspostavljanju slobode kretanja za Kfor na severu Kosova, ocenjuje se u izveštaju i dodaje da se Srbi na severu Kosova i dalje protive da Euleks prevozi kosovsku graničnu policiju i carinike na prelaze Jarinje i Brnjak.\nKad je reč o referendumu o prihvatanju kosovskih institucija koji su vlasti opština na severu Kosova zakazale za 14. i 15. februar, ostaje nejasno da li će on biti održan. Podseća se da se srpska vlada javno protivi održavanju referenduma koji smatra da je nepotreban i izvan ustavnih ovlašćenja opštinskih vlasti, kao i neki kosovski Srbi u centralnom i južnom delu Kosova.\nBan Ki Mun takođe navodi da su prištinski zvaničnici zauzeli pomirljiviju retoriku prema severu, da je kosovski premijer Hašim Tači izrazio spremnost da se sastane sa kosovskim Srbima sa severa i da je za integraciju i primenu Ahtisarijevog plana.\nOstaje ključno da inicijative međunarodnih aktera koji deluju u okviru UN i Rezolucije 1244 budu koordinisane u interesu održanja mira i stabilnosti na Kosovu, istakao je generalni sekretar UN.\nU delu izveštaja koji je podneo Euleks, ukazuje se da ta misija namerava da pojača vladavinu prava na severu Kosova koja je ugrožena bezbednosnom situacijom.\nNavodi se i da je Klint Vilijamson u oktobru 2011. preuzeo dužnost glavnog tužioca Euleksa i da je odmah posetio Prištinu, Beograd i Tiranu gde je dobio punu podršku za svoj rad.


Predstavnici SINOS razgovarali sa studentima Fakulteta za medije i komunikacije Univrziteta Sindgidunum u Beogradu - Sindikat novinara Srbije\nPredstavnici SINOS razgovarali sa studentima Fakulteta za medije i komunikacije Univrziteta Sindgidunum u Beogradu\n- Kako Sindikat novinara može nam pomogne u prvim koracima profesionalnog rada u medijima - pitali su akademci zvršne godine Fakulteta za medije i komunikacije Univerziteta Singidunum u Beogradu na on - line sastanku sa predstavnicima Sindikata novinara Srbije. Sastanku je prisustvovalo više od 30 studenta.\nBuduće kolege zanimalo je i na koji način bi trebalo da počnu saradnju sa medijima, koji model je najbolji (honorarac, volonter, probni rad....), da li je rad u medijima preko studentskih zadruga – dobro rešenje za studente?\nPitali su kada postaje nepristojno dugo biti honorarac (koji rok se smatra podnošljivim – 2, 3, 5 godina) i kako se evropski medijski sindikati odnose prema studentima novinarstva, medija i komunikacija?\nDragana Čabarkapa predsednica SINOS kazala je da je za one koji se opredeljuju za ovu lepu ali nezvesnu profesiju novinarstvo poziv, a ne posao:\n- Realnost je malo drugačija. Pronalazak stalne adrese i stabilno plaćenog zaposlenja u novinarstvu verovatno je prvi veliki stepenik. Studenti su prinuđeni predugo da volontiraju, ponekad bez ikakvog honorara ili honorara koji mesecima kasni. Kada i potpišu ugovor on je često lako raskidiv. Ugovori u medijskim kućama su kratkoročni, zarade male, često su pronudjeni da rade i dva posla.\nČabarkapa je ukazala i da novinarstvo podrazumeva i permanentu borbu sa pritiscima -političara, vlasnika, njima lojalnih urednika:\n- Sa sličnim problemima suočene su kolege svuda u svetu. U većini evropskih zemalja postoje jaki sindikati koji se bore za prava novinara.\nKod nas sindikati nisu uvek složni i nisu dovoljnio snažni. Poslodavci to vešto koriste i pod pretnjom otkaza zabranjuju sindikalno organizovanje ili pokušavaju da ga na svaki način obesmisle.\nVažno je, naglasila je Čabarkapa, da razumete koliko je potrebno sindikalno udruživanje, da sami nećete moći da se izborite sa pritiscima koji su često nevidljivi, ali da će te udruženi moći mnogo da postignete.\nDejan Gligorijević, član Izvršnog odbora SINOS i predstavnik ovog sindikata u Evropskoj federaciji novinara govorio je o iskustvu britanskog novinarskog sindikata (NUJ), nemačkog sindikata novinara (DJV) i drugih evropskih medijskih sindikata u radu sa studentima.\nStudentima je u Velikoj Britaniji, Nemačkoj, Finskoj posvećena posebna pažnja kroz informisanje o uslovima rada u medijima, fer platama i ugovorima, specifičnostima koje ima status frilensera u odnosu na stalno zaposlene. Mogućnost prekvalifikacije novinara i medijskih radnika koji su postali višak radne snage usled digitalizacije medija predočen je mladim kolegama kao oblik sindikalne pomoći koja postoji u EU. Nažalost, sindikati u Srbiji u ovom trenutku nemaju kapacitete za tu ulogu.\nBilo je reči i o finskom modelu angažovanja studenata Mediakunta – kojim se novinarima obezbedjuje sigurniji radni status (čvršći radni ugovori) .\nStudente je zanimalo – kako sindikati mogu da pomognu honorarnim saradnicima u Srbiji koji taj status imaju desetak godina a ne mogu da steknu stalni radni odnos.\nPredstavnici SINOS su pozvali studente da im se pridruže i najavili osnivanje pridružene studentske podružnice čiji će predstavnik učestvovati u radu Izvršnog odbora SINOS.\nSastanku je prisustvovao i profesor ovog Fakulteta dr Stanko Crnobrnja kome su se predstavnci SINOS zahvalili na dugogodišnjoj saradnjiji i doprinosu za jačanje novinarskog sindikalizma u Srbiji.\nSastanak je održan u okviru projekta UTU koji je podržala Međunarodna federacija novinra (IFJ) čiji je SINOS član.


ITF M25 Ulcinj 2 Muškarci rezultati, Tenis ITF Muškarci - singl - Rezultati.com\nITF M25 Ulcinj 2 Muškarci uživo, rezultati, ždrijebovi\nPOMOĆ: Nalazite se na ITF M25 Ulcinj 2 Muškarci rezultati stranici u Tenis/ITF Muškarci - singl sekciji. Rezultati.com nudi ITF M25 Ulcinj 2 Muškarci uživo rezultate, konačne i parcijalne rezultate, ITF M25 Ulcinj 2 Muškarci ždrijebove i ITF Muškarci - singl poredak. Osim ITF M25 Ulcinj 2 Muškarci rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF M25 Ulcinj 2 Muškarci servis rezultata je u stvarnom vremenu, osvježava se uživo.


Objavljeno u kategoriji Lifemagazin na 30.08.2019 23:45:00\nU Vijećnici održana javna prezentacija projektnih prijedloga za „Smart Sarajevo“\nProjekti predstavljeni na javnoj prezentaciji\nSARAJEVO, (Patria) - Grad Sarajevo i UNDP BiH organizovali su večeras u Vijećnici prvu javnu prezentaciju projektnih prijedloga koji su ušli u uži izbor u okviru Inicijative „Smart Sarajevo“. Ukupno 23 aplikanta predstavili su svoje inovativne ideje koje za cilj imaju da naše Sarajevo učine boljim i ugodnijim mjestom za življenje.\nProjekti su fokusirani na tri oblasti koje su građani Sarajeva tokom ankete u martu ove godine ocijenili kao prioritetnim, a to su zagađenje zraka, javni prevoz i korupcija. Svaki projektni prijedlog je predstavljen u tri minute, nakon čega je stručni žiri koji čini sedam članova City Mind Lab-a, a koji su stručnjaci u svojim oblastima, postavljao relevantna pitanja. Pored žirija i publika je na kraju događaja imala mogućnost da glasa putem online alata za projekte koji im se najviše dopadaju.\nPo završetku prezentacije, predstavljeni su glasovi žirija, te glasovi publike. Finalni rezultati će biti naknadno objavljeni, a obuhvatat će bodove na osnovu tehničke evaluacije, ocjene žirija te glasova publike. Nakon finalnog odabira 10 najboljih projekata, pristupit će se njihovoj realizaciji na području općine Stari Grad.\nGrad Sarajevo Inicijativom „Smart Sarajevo“, koju je pokrenuo zajedno sa Razvojnim programom Ujedinjenih nacija (UNDP), ne samo da želi stići evropske trendove već ima ambiciju da postane lider tih procesa u regiji i šire, ka odinamično, atraktivno i održivo mjesto za život i poslovanje.


NSinfo: Neki novi Novi Sad: Svi potrebni sadržaji na pešačkoj udaljenosti, zeleni krovovi, solarni paneli...\narhitekture na Fakultetu tehničkih nauka, u okviru Urbanističkog projektovanja uče o tome i te principe primenjuju u svojim radovima.\nBuduće arhitekte na trećoj godini studija imaju priliku da pokažu kako vide Novi Sad u budućnosti, a Ana Koljubicki, sada studentkinja master studija, imala je zadatak da na osnovu principa održivog razvoja isprojektuje radnu zonu Sever 3.\n- S obzirom na to da je u pitanju industrijska zona koja je blizu centru grada, zbog položaja sam je projektovala kao oblast mešovite namene – objasnila je Ana Koljubicki za Dnevnik i napomenula da je to zapravo jedan od principa održivog razvoja. - Poenta je napraviti mešovito susedstvo, gde bi se svi potrebni sadržaji nalazili na pešačkoj udaljenosti. Na taj način automobili se manje koriste, smanjuje se zagađenje i ljudi bi više šetali i rekreirali se.\nAna je u industrijskoj zoni isplanirala stambene i poslovne objekte, prostore javne namene i slične sadržaje, te celo područje radne zone osmislila tako da stanovnici u blizini imaju sve što im je potrebno. Kako kaže, na taj način postiže se decentralizacija i celo susedstvo postaje atraktivnije i za žitelje drugih delova grada.\nSagovornica napominje da su u svakoj zgradi, kao i na spratovima tih objekata zastupljene određene namene, a kako bi prostor oživeo i da bi ga, osim stanara i drugi posećivali, prizemlja su predviđena za komercijalne i kulturne sadržaje.\n- Princip održivog razvoja podrazumeva i ponovnu upotrebu starih zgrada, što se postiže promenom namene i rekonstrukcijom i revitalizacijom takvih objekata – objasnila je Ana Koljubicki, koja je primenom tog principa, silos namenila za stanovanje. - Takvi projekti su poznati u svetu, s tim što to iziskuje mnogo novca, ali mi prilikom projektovanja nismo morali da vodimo računa o finansijama.\nOsim zelenih krovova, na većini zgrada Ana je predvidela i foto-voltne panele za korišćenje solarne energije, kao i toplotne pumpe za grejanje i hlađenje objekata.\nSve površine koje su u prizemlju” uzete”, ozelenjavanjem krovova su na neki način vraćene, a pošto je urbana poljoprivreda još jedan od principa njenog projekta, sagovornica Dnevnika je zamislila da stanovnici, za svoje potrebe, u malim gradskim baštama proizvode organsko voće i povrće.\n- Poljoprivredne površine same se navodnjavaju setom probijenih kanala koji idu od kanala Dunav-Tisa-Dunav, a predviđeno je i da se ta voda prečišćava.\nCelo susedstvo osmšiljeno je tako da stanovnicime sve bude na dohvat ruke, da što manje koriste automobile i da se više kreću peške i biciklom.\nAna Koljubicki kaže da Novi Sad ima dobar položaj i dosta se toga može obići peške, međutim uslovi za pešake i nisu baš sjajni.\n- Novi Sad je grad koji zbog svoje veličine ima potencijal da bude baš po meri pešaka i upravo to, ali i razvoj biciklizma još više treba forsirati – objašnjava i napominje da bi bilo dobro da se pojedinim danima zabrani motorni saobraćaj, bar u centru grada.\nPo njenom mišljenu javni saobraćaj nije baš najbolje rešen, te se upravo zbog toga ljudi češće odlučuju za vožnju automobilom.\n- Nažalost, sve je više visokih zgrada u centru, što iziskuje i više parking prostora, a sve je manje zelenila i gradu nedostaje parkova – smatra ona i napominje da investitori ne posvećuju dovoljno pažnje tome, ali i izgledu samih objekata . - Trebalo bi više slušati struku, čini mi se da je postalo najbitnije izgraditi i prodati što više kvadrata, bez vraćanja zelenih površina gradu.\n... budućnost, nekretnine, Novi Sad


More sanitarno ispravno za kupanje | Radio Jadran\nPočetna Eco More sanitarno ispravno za kupanje\nU Herceg Novom uzorkovana je voda na ukupno 21 lokaciji, od čega je na njih 19 ona bila odličnog, a na 2 dobrog kvaliteta.\nU Bokokotorskom zalivu, u opštini Tivat, na 8 lokacija voda je bila odličnog kvaliteta, dok je na jednoj lokaciji ona bila dobrog kvaliteta. Na području opštine Kotor od ukupno 15 lokacija, voda je bila odličnog kvaliteta na njih 12, a dobrog na preostale 3 lokacije.\nU opštini Ulcinj, od ukupno 18 lokacija na kojima se realizuje Program praćenja sanitarnog\nkvaliteta morske vode, voda je bila odličnog kvaliteta na njih 16, dok je na 2 lokacije voda bila dobrog kvaliteta. Na području opštine Bar, voda je bila odličnog kvaliteta na svih 15 ispitivanih lokacija. Kada je u pitanju opština Budva, Program se realizuje na 32 lokacije, te je u ovom mjerenju na njih 27 voda bila odličnog, na 3 dobrog, a na 2 lokacije zadovoljavajućeg kvaliteta.\nPrethodni članakU prvoj sedmici u Herceg Novom zaražen jedan đak i vaspitačica


Zoran Grebenarović – slike | Jovan Despotović\nZoran Grebenarović – slike\nPrva samostalna izložba slika Zorana Grebenarovića sa devet radova iz poslednje dve godine, neposredno nas uvode u svet vizuelnih doživljaja koji su potsticani iz različitih sadržaja ali su i dosledno transponovani do odredenih i jasnih struktura. Najupečatljiviji je utisak koji se smesta može steći posmatrajući izložbu u celini, jeste naglašena dekorativnost tih velikih polihromatskih platana u koje su utkani sadržaji, shvatanja i stavovi ovog autora koji u likovnom pogledu ima šta da saopšti u ovom vremenu u kome je gotovo sve već rečeno u modernoj umetnosti.\nČesto je, u slučajevima kada se radi o dekorativnim intencijama nekog umetničkog dela, u pitanju formalni estetizam – tako brižljivo negovan u Beogradskoj slikarskoj školi – čiji je plastični sloj veštački osamostaljen, ohlađen, bez elemenata iz kojih bi mogli da se identifikuju izvorni stralačkih impulsa i osećanja autora. Isprazna dekorativnost je uvek bila karakteristika umetničke epohe koja je već bila dosegla svoje najviše domete i sada ih lagano prevazilazi. U vremenima označenim kao razdoblja burnog nastajanja novih poetika, brzog pretlaženja sa jednog kompleksa plastičkih pitanja na drugi, i nadasve novog prestrukturisanja elemenata koji grade neko umetničko delo u novi i dotada nepoznati esetički sistem, neuputno je davati komentare o značenju tih sklopova samo na osnovu jedne od njihovih karakteristika.\nZoran Grebenarović je jedan od retkih mladih umetnika (rođen je 1952. u Leskovcu) koji se nije odlučio ponovo u školi da, na trećem stepenu, nastavi sa produbljavanjem dotad naučenih formalnih iskaza, već se pre odlučio da u neposrednom kontaktu sa živom umetnošću u centrima u kojima ona nastaje, načini jedan novi plastički sistem. Rezultat njegovog puta u Sjedinjene američke države (Njujork) su slike pročisćene likovne formulacije, hrabro odvedene do granične oblasti kada se njihov estetizam nameće, ali je isto tako očigledna i upletenost drugih sadršaja. Zapravo je fabularbost kod njega samo neformalni povod za jednu specifičnu strukturu koja duguje podosta klasicima modernog slikarstva na liniji post-kubizam, nadrealizam i mestimično opart. No, i ovaj drugi formalni postav njegovih slika nije cilj nego je opet pretekst za izražavanje jedne posebne imaginacine koja je usmerena prema dubljim stvaralačkim podsticajima dešifrovanja nervature sećanja, krvotoka prošlosti, spletovima istorijskih i stilskih modela. Nimalo nije slučajno da se ovakvi sadržaji u slikama Zorana Grebenarovića odlikuju po modelu sintetičkog kubizma, orfizma ili infantline imaginacije neonadrealizma, budući da se interesovanja podudaraju. A nov element u odnosu na njih je upotrebljena koloristička paleta koja direktno potiče iz ikonosfere savremenog sveta reklama, napadnog privlačenja pažnje i totalnog okupiranja čula. Iz njegove hromatske skale jasno je da ove slike pripadaju danačnjem vremenu koje se ne obazire na naloge ukusa prethodnih epoha, već u burnom nastajanju prekida sa dosadašnjim strukturama nudeći jedna nova, osvežena viđenja rafiniranog dekorativizma.\nJasno je da se ove slike direktno nastavljaju na estetizam koji je prekinut sredinom šezdesetih godina, kada je umetnost započela jednu sasvim drugačiju stvaralačku i medijsku prksu. Iz njih je takode očigledno da uspostavljanje kontinuiteta ne znači da se artizam bavi samim sobom, svojim raznorodnim unutrašnjim problemima i pitanjima njegovog odnosa sa ekolinom, pošto Grebenarović ne dopušta da dekorativnost govori za sebe, već se aktivno meša u doziranje autonomije tog govora. To je razlog da ovo slikarstvo deluje pomalo staromodno, ali je nivo njegovih vrlina, slikovnih kvaliteta nastao iz težnje prema finom slikanju, dovode u red prominentnih umetničkih vrednosti.\nTreći program Radio Beograda, Beograd, 12. 11. 1983


Poznat identitet žene koja je nožem napala policajca u Sarajevu - Trebevic.net\n– Prilikom predaje u prostorije za zadržavanje osoba lišenih slobode u MUP KS, ispred zgrade, M.N. je oštrim predmetom, nanijela povrede policijskom službeniku Druge Policijske uprave Centar – naveli su iz policije.\n– Ustanovljena je lakša povreda, ali je zadržan na Kliničkom centru Univerziteta u Sarajevu na Klinici za ortopediju – potvrđeno je iz policije.\n– Uhapšene M.N. i N.H. su predate u prostorije Jedinice za osiguranje i zadržavanje osoba lišenih slobode. Nastavlja se na dokumentovanju navedenog krivičnog djela – saopšteno je iz MUP-a KS.


Član Atletskog kluba Banjaluka\nSa Balkanskog prvenstva za juniore, član Atletskog kluba Banjaluka, Oleg Galić, vratio se sa bronzanom medaljom. Odličja se domogao u trci na 5.000 metara, a kako kaže, prezadovoljan je ostvarenim rezultatom u Istanbulu kojim je “naplatio” sate i sate trening u minulom periodu. Na Balkanijadi u Turskoj bio je jedan od najmlađih takmičara, a nastupio je još I u trci na 3.000 metara koju je završio na šestoj poziciji.\n"Treniramo sam puno za ovu medalju. Trka je bila izuzetno dobra ,a organizacija Balkanskog prvenstva na zaista vrhunskom nivou. Nakon juniorskog prvenstva BiH, na kojem sam osvojio dvije zlatne medalje, naporno sam trenirao za Balkanijadu sa svojim trenerom Radislavkom Račić, a sad se spremamo za nova takmičenja", smatra Oleg Galić, AK Banjaluka.\nPod patronatom svog trenera Radislavke Račić, Oleg atletsku karijeru gradi korak po korak. Ove godine očekuje ga još nastup na Balkanijadi u krosu, ali kaže, da je sve podredio dobrom rezultatu na Evropskom prvenstvu za juniore koje je na programu naredne godine. Od trenera, na Olegov račun stižu samo riječi hvale, ali i podsjećanje na sve ono što je potrebno za vrhunske domete.\n"On je sada ušao u fazu juniorske atletika. To je već ozbiljna atletika. Nalazi se pred vratima seniorske konkurencije koja iziskuje i više finansijskih sredstava, logistike i svega ostalog. Najbitnije je da on voli da radi i da voli da trenira", rekla je Radislavka Račić, trener AK Banjaluka.\nU Atletskom klubu Banjaluka godinama se vode istom sportskom politikom koja se svodi na što kvalitetniji rad sa mladjim kategorijama. Rezultati ne izostaju, uprkos tome što, kako kažu, klupske uspjehe ne prati adekvatna finansijska podrška.\n"U AK Banjaluka ima puno talentovane djece. Najveći problem nam predstavlja manjak finansija, ali svi u klubu se bore da prevaziđemo taj problem", ističe Oleg Galić, AK Banjaluka.\n"Imamo sreću da nam je predsjednik Goran Ćorić, ali i pored njegovog i angažovanja svih nas u klubu sredstva koja dobijamo iz budžeta dosta mala za ovako velik klub. Moramo da poradimo na tome. Imamo brojnu školu atletike sa oko osamdeset polaznika, a uz to imamo i oko pedesetak takmičara. Ne bih nikoga izdvajala, oni će sami da se nametnu", rekla je Radislavka Račić, trener AK Banjaluka.\nOleg je ove godine postavio i nove klupske rekorde za seniore, u trkama na 5.000 i 10.000 metara. Kaže, da je novom medaljom u svojoj kolekciji dobio još više elana za rad, pa poručuje da će učiniti sve da već na narednom velikom takmičenju obogati riznicu.


Matične ćelije iz pupčanika protiv cerebralne paralize - Seracell | Matične ćelije\n“Ono što pokušavamo da saznamo je da li nervni sistem može da se obnovi uz pomoć ćelijske terapije” kaže dr Baumgartner, koji je hirurški direktor Centra za epilepsiju u Bolnici za decu na Floridi.\nMala studija je u veoma ranoj fazi i veoma je izazovna, jer postoje velike razlike u jačini i posledicama moždanog udara kod dece. Bolnica radi sa najvećom privatnom bankom matičnih ćelija CBR da pronađe porodice koje su voljne da se uključe u ovaj program, a imaju decu koja su doživela moždani udar pre rođenja. Ako se kvalifikuju za ovu studiju, porodice dolaze u bolnicu na tretman koji traje jedan dan i na nekoliko kontrola.\nCilj istraživanja je da se vidi da li je ubrizgavanje matičnih ćelija iz pupčanika bezbedna opcija, kao i da li pomaže deci da poboljšaju pokrete ruku, kontrolu bešike i da li se smanjuje broj epileptičnih napada.\n“Koristićemo najsavremenije metode snimanja nervnih ćelija kako bismo videli da li smo i na koji način promenili putanju nervnih impulsa, uz pretpostavku da, ako se sačuva više moždanog tkiva, pacijentu bi trebalo da bude mnogo bolje,” kaže dr Baumgartner.\nDosadašnje studije pokazuju da događaji poput moždanog udara aktiviraju imuni sistem, koji onemogućuje obnovu nervnog tkiva. “mene su učili da se čovek rodi sa svakom nervnom ćelijom koju će imati do kraja života i da se nervne ćelije ne obnavljaju. To nije istina i mi sada proučavamo regeneraciju mozga i uticaj imunog sistema na oporavak,” smatra on.\nOvaj lekar sprovodi još jednu malu studiju u kojoj ispituje uticaj matičnih ćelija iz pupčanika na mogućnost lečenja gubitka sluha kod dece.\nIzvor: Orlando Sentinel


Magazin START - NP Sutjeska: Uz oldtimere i sajam tradicionalnih proizvoda\nNP Sutjeska: Uz oldtimere i sajam tradicionalnih proizvoda\nFoča, 01. Avgust (z.č)\nNacionalni park „Sutjeska“, drugog dana oldtajmer susreta "Sutjeska, Tjentište", 20. avgusta, na Tjentištu, organizuje Drugi sajam tradicionalnih proizvoda ovog kraja, sajam sira, vina, meda, rakije,pršute, i drugih proizvoda koji karakterišu ovu regiju.\nI ove godine na sajmu će učestvovati izlagači sa lokalnog i regionalnog nivoa.\nBrojni proizvođači, poslovni ljudi i institucije koje rade na lokalnom i regionalnom razvoju prošle godine pokazale su interes, pa će i ove godine na Tjentište u restoran „Komlen“ pristići veliki broj izlagača iz okruženja, kako novih, tako i već poznatih dugogodišnjih partnera JU NP „Sutjeska“, organizatora ovog sajma.\nGlavna tema ovogodišnjeg sajma je orjentisanost ka održivom razvoju u ruralnim područjima.\nZa razliku od prethodne godine organizator će sajam kalendarski održati ranije, da bi posjetiocima Parka obezbijedio kvalitetnu prezentaciju, a izlagačima finansijski efekat.\nZainteresovani se mogu obratiti Upravi Parka za sve detaljnije informacije i za preuzimanje prijave o učešću na sajmu


Komšić reagovao na izjavu Dodika da “treba ubrzati miran razlaz u BiH” | BL Portal\n3. Aprila 2021. 20:09\nČlan Predsjedništva Bosne i Hercegovine Željko Komšić izjavio je danas da se nada da će međunarodna zajednica osuditi posljednje izjave Milorada Dodika o nezavisnosti Republike Srpske.\nKomšić je reagovao na izjavu predsjedavajućeg Predsjedništva BiH Milorada Dodika da treba ubrzati miran razlaz u BiH i da vjeruje da će brzo doći to vrijeme, te ocijenio da bi Republika Srpska kao nezavisna država sigurno imala bolji standard.\n“Poruke od strane gospodina Dodika o proglašenju nezavisnosti Republike Srpske i formiranju paraentiteta takozvane Herceg Bosne, u suprotnosti su sa Dejtonskim sporazumom, te značajno narušavaju mir i stabilnost u regionu. Nadam se da će predstavnici međunarodne zajednice u BiH osuditi takve najave, koje bih ovom prilikom nazvao i špekulacijama i bespotrebnim dizanjem tenzija, iako nisam siguran da se samo radi o špekulacijama i dizanju tenzija”, rekao je Komšić za Fenu.\nTags: Milorad Dodik, raspad BiH, Željko Komšić


Vlada predviđa smanjenje ekonomije od 3%, opozicija se ne slaže sa pregledom budžeta - KosovaPress\nHome › Ekonomija › Vlada predviđa smanjenje ekonomije od 3%, opozicija se ne slaže sa pregledom budžeta\nVlada predviđa smanjenje ekonomije od 3%, opozicija se ne slaže sa pregledom budžeta\nVećinom glasova članovi Odbora za Finansije i Transfer odobrili su pregled budžeta za 2020. godinu i isti je u Skupštini obrađen na usvajanje.\nU Komisiji za Finansije i Transfer tokom pregleda budžeta za ovu godinu, poslanici opozicionih stranaka na ovaj nacrt zakona stavili su primedbe jer prema njima on nije adekvatan za situaciju koju je stvorio Covid-19.\nDok je Ministarka Finansija Hikmete Bajrami, pravdajući Nacrt zakona o izmjeni i dopuni Zakona o podjeli budžeta za budžet 2020. godine, rekla da je pandemija Covid-19 pogodila budžetske prihode, kao i privatni sektor i da je to potrebno pregledati.\nStoga, da bi odrazila pad prihoda i težak položaj preduzeća i radnika, vlada je, prema njenim rečima, od početka rada je preduzela zakonsku inicijativu za pregled budžeta tako da preduzme mere za borbu protiv virusa corone.\nMinistarka Bajrami je naglasila da revidirani budžet omogućava sprovođenje vladinog programa, dodajući da će očekivanja za ekonomski rast do 2020. godine biti minus tri procenta.\nBajrami: Budžetski rashodi planiraju se u iznosu od dve milijarde i 620 miliona\n“Projekcije budžetskih prihoda pokazuju da će 2020. ukupni prihodi biti vredan milijardu 788 miliona evra. U odnosu na 2019. godinu, očekujemo smanjenje od 5 posto ili oko 100 miliona eura manje. Dok je, u poređenju sa prvobitnim budžetom za 2020., pad prilično velik 232 miliona evra… Predlog koji imate ispred odražava prioritete vlade, planirani su ukupni budžetski rashodi u iznosu od dve milijarde 620 miliona, što je povećanje od 25 odsto više nego što je budžet izvršio 2019. ili 520 miliona evra više. U troškovima povezanim sa programom za ekonomski oporavak, za 2020. godinu primenjeno je 385 miliona “, rekla je Bajrami.\nPredsednik komisije Hekuran Murati, pored kritika koje je imao prema fiskalnom pravilu, naglasio je da je ova vlada nedisciplinovana zbog pokušaja, kako je rekao, da dodiruje sredstva Trusta.\nMurati: Vlada je nedisciplinovana kada pokušava da dotakne novac Trusta\n„Isti problem vidim i u ovoj vladi u smislu discipline i odgovornosti u odnosu na fiskalnu disciplinu. Bavimo se i predlogom za sredstva Trusta. Zakon o penzijskom fondu donet je s ciljem da se radnicima sačuva za starost. Sada imamo i samu vladu koja je nedisciplinovana i kaže da na taj novac ili taj fond treba uticati. Tako da imam primedbu na ovo i ne kršite principe koje je zakonom utvrdila ova skupština “, rekao je Murati.\nU međuvremenu, šef PG PDK-a, Bedri Hamza, istovremeno član ove Komisije, rekao je da treba uvažiti rad onih (vlade) na reviziji budžeta, ali ove mere su zakasnele i prvobitni budžet kada je glasan u vreme pandemije nije se bavio ovom situacijom.\nBivši ministar finansija je naglasio da čak ni ovaj pregled nije adekvatan situaciji u kojoj se zemlja nalazi.\nHamza: Pregled budžeta nije adekvatan trenutnoj situaciji\n“Svi želimo da ekonomski rast bude manje pogođen, ali u profesionalnom smislu to je prilično teško objasniti, ako se kaže da će ekonomski rast biti minus tri procenta, dok su prihodi planirani budžetom minus 12, 13 i 14 i ovde vidimo odstupanje. Uveren sam da i ovaj pregled još uvek nije adekvatan za situaciju “, naglasio je Hamza.\nČlan Komisije Škelzen Hajdini iz DSK-a zatražio je da se postupak ovog budžeta odvija što je brže moguće u Skupštini, zbog nedostatka sredstava u ovom trenutku pandemije.\nHajdini: Nastavimo sa budžetom, nedostaje sredstava u ovom trenutku pandemije\n“Čak su i privatni sektor i svaka oblast u velikim problemima. Svjesni smo da će i prijedlog zakona o predloženom amandmanu biti poželjan, međutim, moramo što prije postupiti, jer se ministarstvo i vlada suočavaju sa značajnim poteškoćama zbog nedostatka sredstava za troškove koji su nastali iz pandemije “, rekao je Hajdini.\nČlanica komisije Mimoza Kusari Lila iz PS-a zatražila je smanjenje troškova kao što je rekla za infrastrukturu ili asfalt kako bi se suočila sa teškom situacijom koju je prouzrokovao Covid-19.\nIako je dodala da je 1,2 milijarde evra obezbedio premijer Hoti za oporavak i da se taj iznos ne odražava u pregledu budžeta i da je ova vlada došla u situaciju da ne može da plati 170 evra za radnike.\nPoslanik ABK-a, Gazmend Abraši naglasio je da hitni paket od 170 miliona evra upućen uglavnom privatnom sektoru ima dileme privatnog sektora u pogledu nivoa potrošnje.\nZatražio je da se u okviru oporavka obezbede dodatna sredstva za hitni paket koji još nije u potpunosti sproveden.\nPrema njegovim rečima, hitni paket još uvek nije stigao do preduzeća i radnika.\nInače, da bi se sutra stavio budžet na dnevni red uz ubrzane postupke na plenarnom zasjedanju, treba izbjegavati Poslovnik Skupštine sa 2/3 glasova poslanika.\nOsmani zahteva razrešenje zvaničnika Srpske liste iz Vlade\n27 javnih zvaničnika nije prijavilo imovinu u ABPK\nDanas se očekuje usvajanje budžeta za 2022. godinu,…\nOčekuje se da će nove pooštrene mere uticati…\nSkupština usvojila budžet za 2021.godinu\nNe usvajanje budžeta onemogućava organizaciju izbora i sprovođenje…\nNe prolazi budžet za 2021 godinu, opozicija kritikuje…\nProdubljuje se pad budžetski prihoda, poslovni promet pao…


Tajno snimljeni razgovori dojučerašnjeg prvog saradnika i prijatelja Vuka Jeremića, šokrali su lidera Narodne stranke, njegovo okruženje, ali i većinu članova te partije.\nMesecima unazad znali su, kako naš izvor kaže, da se “iza brda nešto sprema”, ali su ostali potpuno skandalizovani onim što se na do sada objavljenim snimcima može čuti.\nNikola Jovanović, kao da to nije ništa i kao da doskorašnjeg najbližeg saradnika nije na najgnusniji način pokušao da diskredituje, kaže da je reč o “montiranim kafanskim razgovorima” koje ne želi da komentariše.\nA svako ko je jednom čuo njegovu izjavu ili televizijsko gostovanje, može lako da zaključi da je glas njegov i da nije posredi nikakva montaža.\nUostalom, zaboravlja, da u ovom slučaju postoji jedan "veštak" sposoban da kaže da li je po sredi montaža ili autentičan snimak i da je to upravo Jeremić.\nKako će na njegov ispad reagovati budući poslodavac i stranačke kolege od kojih je neke takođe dobro “nagazio” u snimcima, ostaje da se vidi. Ostaje da se vidi i kako Jovanović misli da sarađuje u SSP Marinikom Tepić ili Aidom Ćorović, ako je sklon prebrojavanju krvnih zrnaca.\nJovanovićeve dojučerašnje stranačke kolege Sanda Rašković Ivić i Miroslav Aleksić osudili su ono što je izgovorio.\n- Zgranuta sam izjavom Nikole Jovanovića, u kojoj on “prebrojava krvna zrnca “ Vuku Jeremiću. Isti Jovanović je sa Jeremićem blisko sarađivao 10 godina, pratio ga u Njujorku, bio u Jeremićevom institutu CIRSD na lepoj plati, dolazio mu na krsnu slavu Setog Nikolu i sedeo porodično u njegovoj kući i kući njegove majke na čije se pretke okomio. Ovakve izjave ne priliče političaru koji želi da bude evropski, moderan i demokratski, već liče na radikalski način mišljenja i ophođenja - navodi Rašković Ivić za “Blic”.\nOna kaže da ne veruje da će posle ovoga Đilas “kome se Nikola Jovanović svesrdno preporučuje, napraviti takvu grešku da u svoje redove primi i izdigne čoveka koji je u duši “šešeljoid”, a karakterno takav da čoveka s kojim je celu deceniju delio “hleb i so” ovako vulgarno naruži”.\nMiroslav Aleksić, potpredsednik Narodne stranke kaže da je šokiran onim što je Jovanović rekao za Jeremića.\n- Neverovatno da je on devet godina bio uz Vuka i radio za njega, a da je o njemu imao ovakvo mišljenje kao što je u radikalskom maniru izgovorio u snimku. Vređanje kolega zbog prezimena i predaka je skandalozno, ali to najviše govori o njemu samom. Žao mi je zbog toga, ali sa takvim ljudima se u budućnosti ne može sarađivati i rušiti režim - kaže Aleksić.\nUkupno tri snimka pojavila su se za nešto više od 24 sata u kojima Nikola Jovanović govori o Narodnoj stranci, svojim stranačkim kolegama za koje nema reči hvale, kao i o svom doskorašnjem saborcu Vuku Jeremiću koga proziva za poreklo.\nTakođe, govori i o svom prelasku u SSP, za šta vrbuje i pojedince, kao i da će biti jedan od najbližih saradnika Dragana Đilasa.\nNa poslednjem snimku koji je osvanuo danas, on je ponovo govorio o predsedniku SSP, ali i o potpredsednici ove stranke Mariniki Tepić za koju je rekao da bi bez nje bila "k**** na biciklu".


01 Gala Čaki, srpska umetnica, u Gran Paleu u Parizu\nNOVI SAD. Muzej savremene umetnosti Vojvodine predstavlja od 12. aprila do 6. maja 2018. izložbu "Simulacije" čiji su autori Monika Moteska i Robert Jankuloski. Postavka izložbe funkcioniše kroz interrelacije dva umetnička koncepta koja se, bez obzira na posebnosti i specifičnosti ličnih diskursa, povremeno dodiruju i prepliću.\nMonika Moteska sa svojom instalacijom "Disanje ispod" istražuje proces arhiviranja i odnosa ka memoriji kroz ontološku potrebu ljudi za radom i čuvanjem (prepariranjem) svojih rezultata za večnost. Njena instalacija je sastavljena iz dva dela u kojima propituje ideju "mrtve prirode" u umetnosti, koristeći njene istorijske ikonografske simbole: cveće, ptice i ribe. Klasično tretiranje ove teme čini početak procesa razmatranja, koji autorka dalje razvija alegorijskim pomeranjem od osnovne ikonografije otvarajući mogućnost za nova značenja i čitanja.\nU konceptualnom radu "Instant porodince_multiplikacija ljubavi", Robert Jankuloski istražuje aktuelni društveni kontekst Skoplja, grada u kome živi i radi, a koji je kulturološki primer, a ujedno i žrtva posledica tranzicionih procesa započetih raspadom Jugoslavije i formiranja samostalnih zajednica / država, sa problematičnim pitanjem statusa i pozicije identiteta.\nSavremenom umetničkom fotografijom, Robert Jankuloski beleži scenografiju skopskog javnog prostora u kojem pojedini objekti i zgrade izgledaju kao makete, kompjuterski ubačene u kompoziciju, sa lažnim privremenim fasadama i skulpturama. Takođe, iskoristio je i manipulativne mogućnosti novih tehnologija u fotografiji i metod insceniranja, smeštajući ljude (lažne porodice) u nepripadajući ambijent, kako bi preispitao odnos lažnog i stvarnog, te njihovo ukrštanje i preklapanje.\nIzložba "Simulacije" se kroz dva različita pristupa bavi analizom odnosa istinitog i lažnog, verodostojnog i manipulativnog u umetnosti i društvenoj stvarnosti, povezujući ih sa pitanjima mesta čoveka i porodice u njima.\nIzložba se realizuje u okviru međunarodnog projekta Risk Change, (Rizikuj promene), podržanog od strane programa Evropske Unije "Kreativna Evropa".


Štamparija i reklame Grafit Raska, Kosovska Mitrovica, Kopaonik, Leposaviće, Zvečan, Novi Pazar » Logo dizajn\nogotip, logo, je vizuelna prezentacija poslovnog identiteta, vaše firme ili delatnosti na tržištu. Znak i logotip preduzeća ili organizacije je prvo što se primeti i najduže pamti od sveukupnog grafičkog identiteta.\nUkoliko ste tek osnovali trgovačko društvo, firmu ili sl. ili samo želite redizajnirati zastareli ili neadekvatan logo vaše firme, nudimo grafičke usluge izrade logotipa a nakon toga i oblikovanja korporativnog identiteta. Proučićemo vašu firmu, vaše proizvode i usluge i pomoći vam predstaviti se u najboljem svetlu ili lansirati novi proizvod.\nProfesionalno oblikovan logotip uspostaviće originalni poslovni identitet kazujući što ste Vi u sferi biznisa.\nVaša robna marka je ogledalo vašeg posla i Vaših poslovnih vredosti.


Reakcije na jačanje srpskih institucija na Kosovu\nFrancuski vojnik u sastavu KFOR-a patrolira na mostu u Mitrovici, 9. decembar 2007. godine.\nMnogi kosovski Srbi očekuju da Kosovo ne proglasi nezavisnost i da Beograd nastavi da se brine za srpsko stanovništvo.\nPredstavnici kosovskih Srba izjavili su da jačanje institucija Srbije u srpskim sredinama na Kosovu, u slučaju jednostranog proglašenja nezavisnosti, nije u suprotnosti sa Rezolucijom 12 44 Savetu bezbednosti UN. Međutim, povodom takve najave reakcije se na Kosovu nastavljaju. Šef UNMIK-a je ponovio da će od Njujorka i Kontakt grupe zatražiti smernice kako da se ponaša prema činu koji kako je rekao krši Rezoluciju 12 44. Istovremeno, predsednik Fatmir Sejdiu je izjavio da se radi o provokaciji i zatražio od međunarodne zajednice da spreči namere Srbije.\nMnogi kosovski Srbi očekuju da Kosovo ne proglasi nezavisnost i da Beograd nastavi da se brine za srpsko stanovništvo. Srbin iz Čaglavice, sela kod Prištine, kaže da ne bi voleo da Kosovo bude nezavisno.\n“Za nas je opredeljenje, i dalje mislimo da je država Srbija ovde zastupljena i mislim da je to i naše pravo po svim mogućim konvencijama.”\nOvakva očekivanja su po svemu sudeći i deo plana Vlade Srbije u slučaju jednostranog proglašenja nezavisnosti Kosova. Ministar za Kosovo Slobodan Samardžić je izjavio da će se u slučaju jednostranog proglašenja nezavisnosti, u srpskim sredinama na Kosovu stvoriti kako je rekao potpuni institucionalni paralelizam. Prema njegovim rečima, kancelarija ministarstva za Kosovo, koja je otvorena u Mitrovici, biće centar srpskih institucija na Kosovu.\nSrpski lideri očekuju da se nastavi funkcinisanje srpskih institucija na Kosovu. Nebojša Jović, iz Srpskog nacionalnog veća severnog Kosova, SNV, kaze da prisustvo Srbije biti pojačano a saradnja intenzivirana.\n“Ja mislim da nema ničega spornog i da je jedna najnormalnija reakcija države Srbije da otvori kancelariju. Sto se tice nekih nelagodnosti ili izjava da to nije baš uz puno poštovanje rezolucije od zvaničnika UNMIK-a, mislim da ništa normalnije nema s obzirom da je gospodin Samardžić naglasio da ukoliko Albanci proglase nezavisnost da će Srbija maksmlano pojačati institucionalizaciju na Kosovu odnosno na delu Srbije.”\nMeđutim, otaranje kancelarije Ministarstva Vlade Srbije na Kosovu naišlo je na protivljenje UNMIK-a i kosovskih institucija. Šef UNMIK-a Joakim Riker je kazao da će o tome konsultatovati Ujedinjene nacije.\n“UNMIK smatra da otvaranje kancelarije u Mitrovici nije u skladu sa zakonima Kosova i time je u suprotnosti sa Rezolucijom 12 44. Mi ćemo sada zatražiti od Njujorka smernice a konsultovaćemo i Kontakt grupu”, kazao je Riker.\nSa Rikerom se složio i predsednik Fatmir Sejdiu, nazvavši potez Beograda provokacijom:\n“Izrazio sam svoju zabrinutost i smatram da je potrebno doneti određene odluke. Ovakva provokacija ne sme da na Kosovu stvori nenormalnost”, kazao je Sejdiu.\nŠkolstvo, zdravstvo i pošta u srpskim enklavama su institucije koje podržava Vlada Srbije. Nastavak njihovog rada ili uspostavljanje dodatnih ovlaštenja, prema oceni Jovića nije u suprotnosti sa Rezolucijom 12 44 SBUN o Kosovu. On ističe da je upravo mogućnost proglašenja nezavisnosti kršenje međunarodnog prava.\n“Uvek smo poštovali Rezoluciju od 1999. do danas, i ukoliko dođe do proglašenja nezavisnog Kosova mi ćemo i dalje poštovati rezoluciju koja kaže da je Kosovo sastavni deo SRJ, odnoso Srbije. Ne vidim ništa protivpravno, protivno rezoluciji, dok sa druge straga nedovoljno pažnju posvećuju protivpravnim merama koje bi Albanci povukli.”\nMeđutim, kosovski predsednik kaže da ništa neće sprečiti nezavisnost Kosova.\n“Srbija je oduvek želela da odugovlači proces, ali za nas je najvažnije da održimo sadašnju dinamiku i da nezavisnost postane realnost,” rekao je Sejdiu.\nZa Jakšića su primedbe UNMIK-a smešne\nZa Marka Jakšića, člana beogradskog tima koji je učestvovao u pregovorima o kosovskom statusu, ocene UNMIK-a da je otvaranje Kancelarije Vlade Srbije u Kosovskoj Mitrovici kršenje Rezolucije 12 44, su smešne i čudne uz obrazloženje da se ta ista rezolucija ne ispunjava u najvećem delu:\n“Nema standarda, više od 200 hiljada Srba se nije vratilo, i dalje nema slobode kretanja, ali na žalost to za UNMIK nije problem. Za UNMIK je problem nastavak institucija države Srbije jel zaboga, ja to pretpostavljam, to može sutra da smeta stvaranju još jedne albanske države na Balkanu. I pre svega mislim da je to glavni razlog zbog čega se, da narodski kažem, UNMIK duri.”\nSlobodan Samardžić, februar 2006.\nPotpuni institucionalni paralelizam najavio je srpski ministar za Kosovo i Metohiju Slobodan Samardžić u slučaju jednostranog proglašenja nezavisnosti Kosova a koji bi trajao do trenutka kada bi ponovo moralo da se traži obostrano prihvatljivo rešenje kosovskog statusa. Medjutim, ova strategija Vlade Srbije za Stevana Lilića, profesora na Pravnom fakultetu i predsednika organizacije Pravnici za demokratiju\nje pre deo problema nego rešenja i on dodaje da tako nešto teško ne može biti rešivo dok se ne postigne razumna komunikacija izmedju Beograda i Prištine:\n“Ovaj pristup bio bi održiv u nekoj ranijoj fazi, medjutim čini mi se da je u ovoj fazi to na neki način kontraproduktivno, da su ciljevi prilično nerealni i posmatrano sa pravne tačke gledišta oni ne dopinose stabilizaciji. S druge strane imamo nešto što se zove realnost što sve više poprima maha, naročito u redovima Evropske unije i zapadnih sila, pre svega SAD u pogledu priznavanja nezavisnosti Kosova. Sa pravne tačke gledišta formiranje tih paralelnih institucija u suštini ide protiv Rezolucije 12 44, ono u šta se Beograd poziva kao svoj suštinski pravni i politički osnov.”\nPitanje je i kako bi u slučaju nezavisnoti Kosova funkcionisao sistem paralenih, odnosno institucija Srbije. Marko Jakić, predsednik Zajednice srpskih opština na Kosovu:\n“Na Kosovu postoje srpske škole koje su negde još od Sv. Save napravljene, znači koje su stare više od 700 – 800 godina. I sada nazivati srpske škole, srpske bolnice paralelnim institucijama, mislim da je to van svake logike imajući u vidu da nešto što postoji na Kosovu, postoji vekovima. Da je po Rezoluciji 12 44 Kosovo deo države Srbije i prema tome nužno je da one opstanu na tom prostoru.”\nMedjutim, iako medju analitičarima u Beogradu nema spora da je stvaranje paralenih institucija na Kosovu kršenje Rezolucije 12 144 pojedini od njih, i pored reagovanja UNMIK-a, ipak procenjuju da će se institucije koje se budu uspostavljale u severnom delu Kosova više ili manje tolerisati. Profesor Vatroslav Vekarić iz Centra za strategijske studije:\n“Ne mislim da će to biti neki veći problem. Naravno osnovni problem će biti vezan za status i sve posledice toga ali institucije čiji je cilj da pomognu, da podrže tamošnje srpsko stanovništvo biće po mom mišljenju prihvaćene kao neka vrsta prećutne kompenzacije koja će se tolerisati.”\nI Jelena Milić iz Foruma za medjunarodne odnose ne veruje da će UNMIK osim formalnih primedbi ili eventulanih opstrukcija u radu biti u stanju da bilo šta tu mnogo uradi i podseća da paralelne institucije na severu Kosova postoje sve vreme:\n“Bez obzira kako će se formalno nazvati budući status Kosova, ja mislim da će ta jedna faktička podela, i činjenica da je sever intenzivno naslonjen na Srbiju, ostati kao bitna karakteristika koja će odrediti funkcionisanje Kosova u budućnosti. Medjutim, ono što je bitnije za sam povod otvaranja ove kancelarije jesu ogromna budžetska sredstva koja su alocirana da bi se izgradile kuće za raseljena lica i ja moram priznati da ne mogu da vidim nešto preterano loše u tome da se taj plan jednostavno sprovede jer zaista mislim da su ljudi koji žive u enklavama ispod Ibra u mnogo goroj situaciji od onih koji žive na severu i da su u stvari delimično taoci Srba sa severa Kosova.”


Japan poklonio opremu Domu zdravlja, a naprednjaci sve spakovali u kombi i "lečili" u stranačkim prostorijama | Luftika\nJapan poklonio opremu Domu zdravlja, a naprednjaci sve spakovali u kombi i „lečili“ u stranačkim prostorijama\nFoto: FB / OO SNS Svilajnac\nLokalni odbor Srpske napredne stranke u Svilajncu protivpravno je ’pozajmio’ medicinsku opremu iz Doma zdravlja kako bi zloupotrebom aparature i osoblja promovisao svoju političku opciju. Natovarivši pun sanitet oni su opremu preneli u prostorije stranke gde pozivaju građane na preventivne preglede fingirajući na taj način humanitarnu akciju.\nJedan deo osoblja ovog Doma zdravlja takođe su i članovi svilajnačkih naprednjaka, na čelu sa doktorkom Tanjom Toskić-Lalović koja je i poverenica SNS-a. Oni su na najbrutalniji način zloupotrebili javnu svojinu zarad političke promocije vladajuće stranke, tvrdi deo medicinara koji očigledno nije deo najveće stranke u Srbiji.\nNaprednjaci su u prostorijama strranke vadili krv penzionerima, radili ultrazvučne preglede, a fotografije otkrivaju da tom prilikom nisu poštovali niti jednu propisanu epidemiološku meru propisanu od strane Ministarstva zdravlja, piše infocentrala.rs.\n– Ovde se pre svega radi o krivičnom delu zloupotreba službenog položaja, naprednjaci su uzeli opremu iz Doma zdravlja, instrumente, preneli sve to u kancelariju SNS…ljudi natovarili pun sanitet, koji je inače opština dala na upotrebu Domu zdravlja, državne i opštinske imovine, pre svega imovine građana Svilajnca i odneli da reklamiraju stranku. Ultarzvuk je donacija Vlade Japana, u ugovoru o poklonu piše da ukoliko se aparat zloupotrebi, Vlada Japana ga može uzeti i pokloniti nekom drugom. Zar građani Svilajnca treba da ostanu bez toga zbog samoreklamiranja jednog lokalnog stranačkog odbora? – kažu radnici Doma zdravlja u Svilajncu koji su obavestili pomenuti portal.\nFoto izvor: Infocentrala.rs\nSvojim, kako kažu, humanim delom svilajnački naprednjaci pohvalili su se na društvenim mrežama.\n– Organizaciji opštinskog odbora Srpske napredne stranke Svilajnac, a uz nesebičnu i svestranu podršku Unije žena, organizovani su zdravstveni preventivni pregledi penzionera sa teritorije opštine Svilajnac. Naši najstariji sugrađani imali su priliku da obave sledeće preglede: merenje šećera u krvi iz kapilarnog uzorka, merenje krvnog pritiska, elektrokardiografiju (EKG) uz interpretaciju nalaza i ultrazvuk stomaka i štitne žlezde.\nU ovoj humanoj akciji ispred Srpske napredne stranke Svilajnac učestvovali su sledeći medicinski radnici: dr Tanja Toskić-Lalović, dr Jasna Milosavljević, dr Milenko Mumović, dr Marijana Slović, dr Nataša Pavlov, medicinske sestre Brankica Radisavljević, Bojana Milošević i Ivana Đokić, kao i laborant Goran Stoilović, sanitarno-ekološki inženjer Jelena Spasojević-Obradović i nutricionista Anita Martić.\nFantastičan odziv naših sugrađana potvrđuje da su opštinski odbor Srpske napredne stranke Svilajnac i Unija žena svojom plemenitošću, stručnošću i dobrom organizacijom pokazali da brinu o svojim najstarijim sugrađanima. Ova akcija je zapravo samo najava niza humanitarnih aktivnosti, jer Svilajnčani svakako to zaslužuju – naveli su članovi SNS na FB stranici Opštinski odbor SNS Svilajnac.\nNa kritike Svilajnčana upućene na fejsbuk nalogu SNS, zvanično su napisali da je opština organizovala vakcinaciju u prostorijama škole u selima, pa tako i oni (SNS) mogu da iznesu opremu i organizuju preglede u stranačkim prostorijama.\nIako je državna politika podrazumevala vakcinaciju ne samo u školama već i u tržnim centrima, halama sportova itd kako bi se građani Srbije brže i lakše vakcinisali, svilajnački naprednjaci su nekako shvatili da je to poziv da i oni mogu nešto slično da urade, s tim da zloupotrebe i položaj i imovinu grada i građana.\nMedicinski radnici koji očigledno nisu članovi SNS kažu da će slučaj biti prijavljen Ministarstvu zdravlja.\nJedan od komentara na ovu vest otkrio je kako su i ranije u sličnim akcijama učestvovali neki doktori iz Beograda koji su pacijentima izdavali izveštaje mimo protokola, a troškove njihovog boravka snosili su naravno građani Svilajnca.\n– U cilju svoje predizborne kampanje garnitura na vlasti u opštini Svilajnac dovodila je doktore iz Beograda u prostorije Doma zdravlja. Pri tome su građani dobijali izveštaje koji su bili bez broja protokola i pečata,faktički neupotrebljivi za dalje lečenje na tercijalnom nivou.Pri tome su ti doktori plaćani pozamašnim svotama novca. Svaki njihov dolazak se završavao večerama, a i to je koštalo građane Svilajnca – stoji u komentaru.\nK’o nekad u 8\nNe tako davno, prošle godine, vlast je pozvala građane da aplauzom u 20 časova svake večeri iskažu podršku i poštovanje za požrtvovanost medicinara u borbi protiv koronavirusa. Akcija je trajala kratko vreme i nakon toga je jednostavno iščezla.\nProblem je što se istinskim herojima i ljudima koji se medicinom bave kao životnim pozivom ispod radara priključuju ovakvi lekari i sestre koji svoju partijsku knjižicu stavljaju na prvo mesto prioriteta. Njih očigledno ne zanima kršenje zakona pre svega, zloupotreba položaja, briga o javnom zdravlju, već se prevashodno trude da među 700.000 članova SNS-a isplivaju kao inovativni drugovi članovi i verni partijski vojnici.\nAplaudirali smo i njima, ali i onima koji primarno operišu pacijente sa kovertama “zahvalnosti”, koji promovišu lekove farmaceutskih korporacija koje im daju bolji poslovni predlog i veći procenat od svakog napisanog recepta. Aplauz su kao svoj osetili i oni koje nije uvredila odluka da se legalizuje korupcija do 500 evra u zemlji gde ogroman broj stanovništva radi za primanja dostojna prosečnom stanovniku Laosa.\nĆutali su lekari godinama na silne korupcije u njihovim institucijama, o nameštenim tenderima i malim platama, na užasne uslove za rad, na nemar države. Sada otvoreno osnivaju političke pokrete, promovišu se političkim delovanjem dok drugi leče napredne penzionere otvoreno obmanjujući javnost lažnim humanitarnim akcijama.\n“Za našu decu” i “Za naše bake i deke”\nTeška zloupotreba dece, državne svojine, penzionera i manipulacija pod okriljem humanitarizma, sve to su napredni altruisti upakovali u radikalsku propagandu. Sam predsednik stranke često se poziva baš na “bake i deke”, a njegov humani čin kada je svakom penzioneru LIČNO spakovao vrećicu sa vitaminima samo je jedan u nizu postupaka koji najočiglednije pokazuju u kakvom demagoškom sistemu ovo društvo na neki čudan način funkcioniše.\nDeca se pojavljuju najčešće u predizbornim spotovima SNS-a, na prijemima kod predsednika Srbije, a kada Vučić zaista objasni vrednost „naše dece“ to bude prilično zastrašujuće.\nRađajte decu jer neće imati ko da nam radi u fabrikama, jeziva je parola i poziv građanima na razmnožavanje kao da su primitivni oblici života.\nRazumemo da se Vučić okružio takvim primerima iz biologije kojima je dodelio najznačajnije državne funkcije, međutim nikome više nije jasno na koji način njemu svi ti ispadi prolaze nekažnjeni. Deljenje humanitarne pomoći i neprestana kampanja Aleksandra Vučića do te mere je ispod časti i dostojanstva slobodoumnog čoveka da čovek ne može da se ne zapita koliko još vode mora proteći Dunavom i Savom kako bi ovakvi jeftini fazoni jednom za svagda iščezli iz naših života.\nObavezno/neobavezno sa Vučićem\nProsvetni radnici pozvali su pre nekoliko dana učenike i nastavnike da prisustvuju vojnoj paradi u Kragujevcu, pod navođenjem da okupljanje ipak nije obavezno. Vučić se sa svojim timom zaista trudi da napredno prevaspitanje budućih zahvalnih robova, ratnika i porodilja bude u maniru nekih prošlih vremena kada se veštački stvarao kult ličnosti samo jednog čoveka i samo jedne partije.\nIako se direktori škola, koji su po naredbi preneli pozive učenicima, ograđuju rečima da prisustvo nije obavezno, jedna rečenica otkriva pravu istinu.\n– Poštovane direktorke i poštovani direktori, zbog značaja vojne parade za našu Državu, za našu Vojsku i za naš Grad, molimo vas da date sve od sebe da organizacija njenog praćenja bude na najvišem nivou i prema brojnosti učenika i prema obezbeđivanju njihove sigurnosti (nastavnici da izvrše pripremu učenika za praćenje parade) – stoji u pozivu Školske uprave grada Kragujevca.\nMi ne živimo u demokratskom društvu koje neguje slobodarske ideje, već se prema idealima poltrona i ulizica oblikuje prihvatljivo društveno ponašanje. Čuvajte decu od pogubne zloupotrebe svih političkih organizacija.\noznakebake i deke humanitarna akcija manipulacija medicinski radnici svilajnac naprednjaci vojna parada u kragujevcu za našu decu zloupotreba dece zloupotreba sluzbenog polozaja


Veliki izgledi da počne izrada statuta ZSO\nBeta\t 27. januara 2016. 20:35\nU dijalogu Beograda i Prištine u sredu uveče je u Briselu došlo do velikih izgleda da počne izrada statuta Zajednice srpskih opština (ZSO), izjavio je direktor vladine Kancelarije za Kosovo i Metohiju Marko Djurić.\nDjurić je u pauzi runde dijaloga izmedju premijera Srbije i Kosova, Aleksandra Vučića i Ise Mustafe, rekao da postoje ozbiljne šanse da se odblokira pitanje izrade statuta ZSO i da o tome počne da se razgovara “često, snažno i redovno” posle gotovo šest meseci blokade.\nOn je rekao da bi to bio veliki korak ka formiranju ZSO, što je za srpsku stranu od ključnog značaja zbog opstanka srpskog naroda na Kosovu i Metohiji.\nNa opasku novinara da je Ustavni sud Kosova stavio primedbe za formiranje ZSO, Djurić je naglasio “da Srbija ne priznaje niti će priznati oduku takozvanog Ustavnog suda u Prištini, a pouzdan osnov za sve biće sporazum od 25. avgusta i ništa drugo”.\n“Odluku smatramo internim aktom koji nema veze sa ovim dijalogom i ne proizvodi nikakve obavezujuće posledice za srpsku stranu”, rekao je Djurić.\nDjurić je kazao da se večeras u dijalogu pokreće pitanje i “politički motivisane” presude lideru Gradjanske inicijative SDP Oliveru Ivanoviću i dodao da srpska strana traži da se Ivanović odmah oslobodi i da mu se obezbedi pošteno sudjenje, jer za sadašnju presudu nije bilo valjanih dokaza.\nOn je naveo i da se u dijalogu razmatra sporazum o diplomama iz 2011. godine, uputivši oštre kritike prethodnom pregovaraču sa srpske strane i tadašnjem članu Demokratske stranke Borislavu Stefanoviću.\n“To je veoma loše ispregovarano za srpsku stranu”, rekao je Djurić koji je objasnio da je iz tog sporazuma izostavljen Univerzitet u Kosovskoj Mitrovici.\nDjurić je rekao da sporazum o slobodi kretanja takodje ima ozbiljne mane, jer je tim sporazumom predvidjen “jako loš položaj za naše tablice”.\nKako je objasnio, ne mogu se Srbima na Kosovu nametati tablice Kosova kao statusna odrednica.\nPrema njegovim rečima, delegacija Srbije se trudi da sve te manjkavosti ispravi i približi se potrebama Srba na Kosovu.\n“Jako je težak dijalog koji se vodi sada u Briselu, a na dnevnom redu je i pitanje nasrtaja na srpsku imovinu na teritoriji Kosova i Metohije”, kazao je Djurić.\nOn je naveo i da je jasno da će izbori biti održani na teritoriji čitave Srbije.\nNa pitanje da li je prištinska strana pristala da se izbori održe na Kosovu, on je odgovorio da nema nikakve sumnje da će oni biti održani na celoj teritoriji zemlje, uključujući i Kosovo i Metohiju.


Vesti: Kakvu poruku Amerika šalje Turskoj preko Grčke /video/ - Sputnjik Srbija\nVesti: Kakvu poruku Amerika šalje Turskoj preko Grčke /video/\n19:00 23.02.2021 Preuzmite kraći link\nBroj novoobolelih virusom korona u Srbiji ponovo preko 3.000. Sednica kriznog štaba biće održana sutra, a najavljena su dva scenarija – ili dolazi do pooštravanja mera ili ove dosadašnje ostaju na snazi.\nSituacija u Mjanmaru se komplikuje, vojne vlasti počele da donose zakone koji ograničavaju građanske i lične slobode tokom trajanja vanrednog stanja, upozoravaju analitičari\nRuski sportisti nastupaće na naredne dve Olimpijade kao tim Ruskog olimpijskog komiteta, bez državnih simbola, saopštio međunarodni Sportski arbitražni sud. Ruski eksperti ocenjuju da je odluka mogla da bude mnogo gora.\nBeograd bi trebalo da dobije još jedan spomenik – junacima Mojkovačke bitke. Oni koji su tražili da zaboravimo Mojkovac su sada na margini, a mi dišemo punim plućima, poručuje Andrija Mandić iz Demokratskog fronta\nStudentske poliklinike neće biti zatvarane niti pripajane domovima zdravlja. Pitali smo studente u Beogradu zbog čega je vazno da imaju svoju zdravstvenu ustanovu?


B. Ćetković - Ž. Jevtić\nSpecijalna policija sprečila je juče pristalice kanonski nepriznate Crnogorske pravoslavne crkve (CPC), predvođene njihovim mitropolitom Mirašem Dedeićem, da uđu u Cetinjski manastir i organizuju služenje liturgije. Pokušaj preuzimanja manastira SPC nije se juče izrodio u tragediju, ali je bilo tuče, guranja, a čuo se i poneki pucanj u vazduh. Srepnju izaziva pretnja da se od nasilnog preuzimanja objekata SPC neće odustati. Sa druge strane Mitropolija SPC najavljuje da će svoju imovinu braniti po svaku cenu.\nNa početku skupa, juče oko 10.30, grupa pristalica CPC nasilno je ušla u dvorište Vlaške crkve gde je i počelo njihovo okupljanje. Dvorište su ipak napustili nakon intervencije organizatora i dolaska specijalaca crnogorske policije. Povorka koju je predvodio Dedeić zatim je stigla pred Cetinjski manastir i tu su pokušavali da ubede specijalce da ih propuste u objekat ili da bar služe liturgiju ispred manastira.\nPošto im policajci to nisu dozvolili, okupljeni su uzvikivali „Ovo nije Srbija“, „Čija ste vi policija“ i „Risto, sotono“, aludirajući na mitropolita crnogorsko-primorskog Amfilohija. U manastiru se uz sveštenstvo nalazilo i oko 200 građana, kao i opozicioni crnogorski prvaci. Pošto im policija nije omogućila ulazak u manastir, a ni službu ispred njega, pristalice CPC krenule su na crkvu na Čipuru. Nakon kraće tuče i koškanja, oni su probili kordon policije i opkolili crkvu u kojoj su se juče od ranog jutra nalazila tri sveštenika Mitropolije crnogorsko-primorske Srpske pravoslavne crkve. Pristalice Dedeića nisu uspele da uđu u crkvu, već su ispred nje održale liturgiju.\nSledbenici CPC nosili su crnogorsku državnu zastavu i skandirali pred kordonom policije: „E viva Montenegro“, „Crna Gora u boj kreće“, „Gde se barjak s krstom vije, četnicima mjesto nije“ ,“Ovo nije Srbija“...\nU isto vreme dok je Miraš Dedeić predvodio liturgiju pristalica CPC, sveštenici Mitropolije SPC su preko puta u krugu Cetinjskog manastira držali moleban, a propoved je održao vladika dioklijski Jovan, iguman manastira Ostrog. On je pozvao „crnogorski narod“ da ne nasrće na crkve i hramove Mitropolije crnogorsko-primorske SPC, a državu da „ne dozvoli bratoubilački rat i otimanje crkvene imovine“.\nOn je u besedi, nakon služenja molebana za slogu i mir, kazao „da svi oni koji su se sabrali u crkvi nisu došli iz nacionalističkih pobuda i zbog prolaznih svakodnevnih stvari nego iz najvrednijih duhovnih razloga“. „Svaki koji kumuje podelama u narodu pomaže stvaranje najveće nesreće i nevolja narodnih“, rekao je vladika Jovan. „Molimo se svetom Petru Cetinjskom da umiri sve ljude i pozivamo vernike i nevernike, one koji veruju u Boga i koji ne veruju da ostave crkvu na miru i puste nas da i dalje propovedamo našu veru“, rekao je episkop dioklijski.\nOpoziciona Liberalna partija Crne Gore ocenila je juče da se država prema Crnogorcima ponaša „maćehinski“, svrstavajući se na stranu SPC u imovinskom sporu sa kanonski nepriznatom CPC.\nOni su takođe kritikovali intervenciju policije i predsednika Crne Gore Filipa Vujanovića koji je još ranije rekao da će država štititi imovinu SPC.\nDa podsetimo, predsednik Srbije Boris Tadić je u telefonskom razgovoru pre sedam dana dobio uveravanja crnogorskog predsednika Filipa Vujanovića da će Crna Gora štititi imovinu Mitropolije crnogorsko-primorske SPC. Tadić je u razgovoru sa Vujanovićem izrazio zabrinutost i zatražio da Crna Gora zaštiti imovinu SPC.\nO tome koliko je zapaljiva situacija u Crnoj Gori i kako se doliva ulje na vatru, svedoči tekst iz podgoričkih „Vijesti“ koje su prenele da je bračni par Mitrović iz Tivta zatražio od mitropolita SPC Amfilohija da im dopusti da krste dete u Cetinjskom manastiru, ali da krštenje obave sveštenici Crnogorske pravoslavne crkve.\nMitrovići su, kako prenosi list, za kuma pozvali predsednika Crne Gore Filipa Vujanovića.\nSrbija nema potrebe za nuklearkom, a ni kadrove\nSrbija bi izgradnjom nuklearne elektrane dobila jeftinu struju, ali i rizik od katastrofe i muke oko skladištenja otpada, a suštinski bi postala samo još jedna od zemalja koje za SAD odrađuju prljav posao, tvrdi Dejan Dimov, ekolog i koautor Zakona o zabrani izgradnje nuklearnih centrala, koji je SFRJ donela 1989. godine.


Šta se desilo sa opcijom „Napredni uređivač oznaka“?\nŠta se dogodilo sa alatkom „Napredni uređivač oznaka“?\nAlatka „Napredni uređivač oznaka“ nije uključena u ovu verziju programa Windows Media Player. Međutim, uređivanjem informacija o medijima u oknu sa detaljima biblioteke programa Player i dalje možete izvršiti većinu zadataka koje ste izvršavali pomoću alatke „Napredni uređivač oznaka“.\nViše informacija o uređivanju informacija o medijima potražite u članku Dodavanje ili uređivanje informacija o medijima u programu Windows Media Player. Više informacija o biblioteci programa Player potražite u članku Prvi koraci uz Windows Media Player.


Premijerka sa fitnes zajednicom: Vakcinacija jedini izlaz iz kovid krize – Srbija NASA Zemlja\nPremijerka sa fitnes zajednicom: Vakcinacija jedini izlaz iz kovid krize\nby srbijanasazemlja March 26, 2021, 12:50 pm 1.2k Views\nSastanku je prisustvovao i ministar omladine i sporta u Vladi Republike Srbije Vanja Udovičić kao i predstavnici ministarstva finansija. Predstavnici fitnes radnika na sastanku bili su članovi Saveza za rekreaciju i fitnes Srbije, Sportskog saveza Beograda i udruženja personalnih trenera.\nPredstavnici fitnes zajednice podvukli su da su zainteresiovani i spremni da učestvuju u kampanji za masovnu imunizaciju stanovništva. Prema njihovim rečima, uvereni su da bi vakcinacija pomogla što bržem povratku njihovog poslovanja u normalne tokove. Kao zagovornici zdravog života, istakli su da se vakcinacija protiv zarazne bolesti Covid-19 u potpunosti uklapa u njihovu agendu i nadaju se nastavku ovakvog tempa vakcinacije u Srbiji.\nUčesnici sastanka izrazili su spremnost da u potpunosti poštuju sve epidemiološke mere koje su na snazi sve u cilju nastavka rada i poslovanja. Njihov osnovni zahtev bio je duže radno vreme kako bi mogli da u skladu sa merama bolje rasporede svoje članove i vežbače, s obzirom na to da većina teretana funkioniše na principu zakazivanja.


SB UN danas o izveštaju o KiM, Selaković na sednici\nTanjug 20. aprila 2022. 06:10\nNJUJORK – Savet bezbednosti Ujedinjenih nacija održaće danas sednicu tokom koje će razmatrati redovan šestomesečni izveštaj generalnog sekretara UN Antonija Gutereša o situaciji na Kosovu i Metohiji, a Srbiju će na sednici predstavljati ministar spoljnih poslova Nikola Selaković.\nNa sednici će biti razmatran Izveštaj Gutereša o radu UNMIK-a za period od septembra 2021. do marta ove godine, a početak sednice je u 21 sat po srpskom vremenu, najavilo je Ministarstvo spoljnih poslova Srbije.\nU izveštaju je generalni sekretar UN izrazio žaljenje što je u dijalogu Beograda i Prištine do sada postignut samo „ograničen napredak“ i ukazao da dijalog, uz posredovanje Evropske unije, ostaje ključni okvir za normalizaciju odnosa.\n„Proces dijaloga i napori da se postigne normalizacija imaju punu i nesumnjivu podršku Ujedinjenih nacija“, istakao je generalni sekretar UN u izveštaju.\nOn je naveo da je u tom pogledu ključno zadržavanje otvorenog, transparentnog i inkluzivnog procesa kako bi se postigli održivi sporazumi i ohrabrio Beograd i Prištinu da „obezbede značajno učešće širokog kruga učesnika“ u procesu dijaloga.\nGutereš je uputio poziv i Prištini i Beogradu da nastave saradnju u okviru postojeće Radne grupe za nestala lica.\nU šestomesečnom izveštaju o stanju na Kosovu i Metohiji navedeno je da su predsednik Srbije Aleksandar Vučić i predsednik vlade privremenih prištinskih institucija Aljbin Kurti razgovarali 6. oktobra na marginama samita Evropska unija-Zapadni Balkan u Sloveniji.


Miroljub Aleksić 'NajEvropljanin 2015' u oblasti privrednog razvoja - Novosti - Turistički svet\nMiroljub Aleksić "NajEvropljanin 2015" u oblasti privrednog razvoja\nPredsedniku i vlasniku "ALCO Grupe", gospodinu Miroljubu Aleksiću, na svečanosti u Skupštini Grada Beograda, u ponedeljak, 18. aprila 2016. godine, uručeno je priznanje "NajEvropljanin 2015" za doprinos u oblasti privrednog razvoja.\nU obrazloženju se navodi da je "ALCO Grupa" u poslednje tri godine investirala u sopstveni razvoj više od 70 miliona evra. Grupa je duže od 20 godina u vrhu srpskih najuspešnijih kompanija i zapošljava više od 2.500 radnika. Među 30 najvećih brendova u Srbiji, čak četiri pripadaju firmama iz "ALCO Grupe".\nPriznanje "NajEvropljanin" Miroljubu Aleksiću uručio je prošlogodišnji dobitnik, akademik prof. dr Nenad Vunjak – dekan Ekonomskog fakulteta u Subotici, koji je podsetio da je gospodin Aleksić samo u 2015. godini investirao više od 26 miliona evra u proširenje proizvodnih i hotelskih kapaciteta, od čega u "Pionir" 4 miliona evra, u "Alfa-plam" 12 miliona i u "A Hotele" 10 miliona evra. Zaposlio je i na stotine novih radnika u prošloj godini, bez ikakvih beneficija od strane države.\nU svom obraćanju, gospodin Aleksić je istakao da je većinu firmi kupovao u stečaju i od njih gradio uspešne firme, uvodeći najviše standarde poslovanja u proizvodnji, hotelskoj i konditorskoj industriji, kakve primenjuje većina zapadnoevropskih zemalja.\nDa podsetimo, Miroljubu Aleksiću pre mesec dana u Matici Srpskoj je dodeljena i nagrada "Kapetan Miša Anastasijević" za najboljeg privrednika Srbije, a nosilac je i velikog broja drugih značajnih priznanja kao što su: "Najbolji preduzetnik Balkana 2014", "Brand Leader Award 2014", "Vitez srpske privrede", "Beogradski pobednik", "Poslovni čovek godine", "Ambasador dobre usluge", i mnoga druga. Počasni je građanin više gradova u Srbiji, a aktivan je i u oblasti društveno odgovornog rada, posebno u humanitarnoj i sportskoj delatnosti.


Vučić: Ne isključujem mogućnost uvođenja vanrednog stanja, bez brige za osnovne namirnice | SEEbiz.eu\nObjavljeno: 14.03.2020 / 12:55\n"Ne isključujem tu mogućnost ali onog sekunda kad se uvede nema više kafića, pozorišta, barova. Onda ide vojska na ulice, zna se šta na granice", kazao je Vučić posle sastanka Kriznog štaba za otklanjanje nastalih i sprečavanje mogućih štetnih posledica korona virusa po privredu.\n"To dalje ide u skupštinu ali s obzirom na zabranu okupljanja više od 100 ljudi u zatvorenom prostoru moguće je da predsednik Republike, predsednici Vlade Srbije i skupštine trostrukim potpisom uvedu vanredno stanje", kazao je Vučić.\n"Kada nam krene taj veći broj zaraženih, a ovo je sada, uslovno govoreći, ništa, imajući u vidu krizu koja će nas zahvatiti, moramo biti spremni za nešto mnogo teže. Ovo je najteži izazov za nas u poslednjih nekoliko decenija zato što nemate ni od koga pomoć i što moramo sami o sebi da brinemo. Svi su u svetu u paničnom strahu i gorem stanju nego mi", kazao je Vučić i dodao da će biti još mera u borbi protiv epidemije korona virusa.\nGradjani ne moraju da brinu o osnovnim namirnicama, rezervi ima za godinu dana\nPredsednik Srbije Aleksandar Vučić izjavio je danas da gradjani Srbije ne moraju brinuti o osnovnim životnim namirnicama, navodeći da rezervi ima dovoljno za godinu dana "čak da ne postoji ništa novo što bi neko uradio u zemlji".\n"Odlukom Vlade Srbije, svi koji proizvode dezinfekciona sredstva i toaletni papir od danas neće moći da izvoze te proizvode. Pogledajte prodavnice u Njujorku, u Luksemburgu, nema ništa u njima a kod nas će da bude. Situacija kod nas je neuporedivo bolja jer ljude ne lažemo", kazao je Vučić.\nPotvrdio je da je u Srbiji korona virus potvrdjen kod 41 osobe i ocenio da je dobro da se trenutno 21 zaražena osoba nalazi na bolničkom lečenju a samo jedna na respiratoru.\n"U narednom periodu očekuje nas mnogo teže vreme nego danas, to govorim na osnovu iskustava svih zemalja pogodjenih epidemijom jer eksponencijalni rast kreće posle 10 do 12 dana a mi smo sada deveti dan. Očekujemo veliki rast broja zaraženih u danima pred nama, neki će ostati bez svojih voljenih, a naš je cilj da to smanjimo koliko god možemo", kazao je Vučić.\nSrbija ima dovoljno novca, subvencionisaćemo privrednike, stariji da ne izlaze na ulice\nNaveo je i da se Srbija sprema za "teže vreme koje predstoji" i da svi moraju da se ponašaju "odgovornije nego 2009. i 2010 godine".\n"Nemamo problema sa parama... Ako sam zbog nečega ponosan, ponosan sam zbog toga što je (finansijski) sistem desetosturko jači i bolji nego što je nekad bio... Narodna banka Srbije neće (morati) da štampa ni dinara", rekao je Vučić.\nKazao da će najteže odluke donositi "kao i do sada, sam", odnosno i u situacijama kada je "(Srbiji) najteže".\nPredsednik je takodje apelovao na starije gradjane da ne izlaze na ulice i da će državne institucije naći način kako da im dostave namirnice.\nVučić je naveo i da ne zna u kojoj se situaciji nalazi premijer Kosova Aljbin Kurti, a da će o budućem toku pregovora zavisiti da li će u Prioštini "pobediti američka ili nemačka struja".\nNe znam da li ćemo zatvoriti škole\nPredsednik Srbije rekao je da Srbija ima dovoljno testova za korona virus i reagenasa, da ne zna da li će odluka o zatvaranju škola ili uvodjenju vanrednog stanja biti doneta.\n"Ja strah razumem, ali ćemo poštovati struku... (Zatvaranje škola) nije pitanje bezbednosti dece nego starih, koji su najugroženiji", rekao je Vučić.\nNa pitanje da li treba dozvoliti i privatnim klinikama da testiraju gradjane na prisustvo korona virusa, rekao je da će i dalje samo državne institucije vršiti analize, i to samo na ljudima za koje postoje indicije da su zaraženi sa COVID19.\nTagovi: Aleksandar Vučić, korona virus, vanredno stanje


Lajčak: Nova runda dijaloga Beograda i Prištine posle izbora na Kosovu | Insajder\nLajčak: Nova runda dijaloga Beograda i Prištine posle izbora na Kosovu\nSpecijalni predstavnik Evropske unije za dijalog Srbije i Kosova Miroslav Lajčak potvrdio je da neće organizovati novu rundu u okviru pregovora dok se ne završe izbori na Kosovu, preneo je danas Radio slobodna Evropa.\n"Nije trenutak da organizujemo novi susret. Treba nam nova vlada sa jakim mandatom koja će nastaviti proces dijaloga", izjavio je Lajčak.\nVanredni parlamentarni izbori na Kosovu raspisani su za 14. februar.\nLajčak je učestvovao na video seminaru zajedno sa nemačkom ambasadorkom u Vašingtonu kako bi raspravljao oko američke i evropske saradnje na Zapadnom Balkanu, posebno na Kosovu.\nLajčak je rekao da je ohrabren novim imenovanjima u dolazećoj američkoj administraciji, kojima, kako se izrazio "nisu potrebne lekcije oko regiona" jer se radi o osobama koje su upućene u procese na Zapadnom Balkanu.\nSpecijalni predstavnik EU za dijalog je priznao da u prethodnoj godini nije postojala koordinacija na relaciji Brisel-Vašington.\n"Prošle godine su očigledno postojala dva koloseka: evropski i američki. Nije bio naš izbor da idemo odvojeno. Naši partneri u regionu bili su zbunjeni jer nisu želeli da budu u poziciji gde moraju da biraju", naveo je Lajčak.\nNapomenuo je da proces dijaloga ubrzo obeležava desetu godišnjicu i da je krajnje vreme da se postigne sveobuhvatni sporazum o normalizaciji odnosa.\nOn je najavio da je za postizanje ovog sporazuma potrebno da političari budu u stanju da "prodaju" taj dokument javnosti, ali i da će najverovatnije biti potrebne neke zakonske pa i ustavne promene u zemljama, kao i mogući referendum.\nIzvor: Beta, RSE\nVirusolog Šekler: Vakcinisani mogu da šire virus, tako je sa svakom vakcinom\nFajzer i BioNTek: Naša vakcina efikasna i protiv britanskog i južnoafričkog soja virusa\nTim SZO izašao iz karantina u Vuhanu i počeo istragu porekla koronavirusa\nDačić: Nema potrebe za anketnim odborom o prisluškivanju Vučića


Identifikacijom posjetilaca do bezbijednosti đaka\nNaslovnica Sjeverni Sandžak Novi Pazar Identifikacijom posjetilaca do bezbijednosti đaka\nŠkola za dizajn tekstila i kože u Novom Pazaru u cilju bezbjednosti učenika uvela je mjeru identifikacije svih posjetilaca, ali i djaka, ove obrazovne ustanove.\nDirektor škole Meho Camović rekao je radiju Sto plus da su oni samo sledili primer i iskustvo brojnih škola širom Srbije, koja su definisana i zakonom.\n„Javnosti je poznato da su kod nas dvije škole smještene u jednoj zgradi, što je često dovodilo do miješanja učenika, a samim tim i do neželjenih dogadjaja. Naši učenici sada imaju identifikacione kartice, koje je štampala škola, na osnovu kojih ih prepoznaje svaki dežurni profesor, dok dežurni djaci upisjuju imena svih posetilaca i koga oni obilaze“, rekao je Camović.\nOn je pojasnio da je im je za uvodjenje ove novine trebala odluka i odobrenje Savjeta roditelja i Školskog odbora, čime je ispoštovana neophodna procedura.\n„Ovu odluku primenjujemo već tri mjeseca i ona daje veoma dobre rezultate, jer je saradnja sa roditeljima sada na daleko većem nivou. Ukoliko učenik zakasni na čas, bude istjeran ili uradi bilo šta loše, dežurni nastavnik roditelje u roku od par sati obavještava o tome“, rekao je Camović.\nU Školskoj upravi u Novom Pazaru za radio Sto plus kažu da školi za uvodjenje ove novine nije bila potrebna njihova saglasnost, jer je to interna odluka koja nije u njihovoj, već u nadležnosti organa upravljanja same obrazovne ustanove.


Skupština završila raspravu o amandmanima\nSkupština Srbije završila je razmatranje amandmana na više predloga zakona nakon 13 sati polemike, a glasanje o 14 tačaka dnevnog reda zakazano je za 12 časova.\nPoslanici su razmatranje 519 amandmana počeli sinoć u 19.00 časova i radili su celu noć.\nTačno u podne počeće izjašnjavanje o predlozima zakona o javnim preduzećima, o metrologiji i izmenama i dopunama Zakona o kontroli predmeta od dragocenih metala.\nGlasaće se i o Predlogu zakona o sticanju prava svojine na zemljištu, objektima i vodovima privrednog društva za proizvodnju i preradu čelika železara Smederevo, kao i izmene i dopune Zakona o javno-privatnom partnerstvu i koncesijama.\nZatim o izmenama i dopunama Zakona o poreskom postupku i poreskoj administraciji i potrdjivanje ugovora Srbije i Republike Koreje o izbegavanju dvostrukog oporezivanja u odnosu na poreze na dohodak.\nPoslanici će se izjašnjavati i potvrdjivanju ugovora Srbije i Luksemburga o izbegavanju dvostrukog oporezivanja u odnosu na poreze na dohodak i na imovinu, kao i potvrdjivanju Sporazuma o vazdušnom saobraćaju vlada Srbije i Turske.\nGlasaće se i o potvrdjivanju sporazuma vlada Srbije i Kazahstana o medjunarodnom drumskom saobraćaju i potvrdjivanju protokola o izmenama i dopunama nekoliko članova evropskog sporazuma od 30. septembra 1957. godine o medjunarodnom drumskom prevozu opasne robe, kao i potvrdjivanju sporazuma vlada Srbije i Rusije o uzajamnoj zaštiti intelektualne svojine tokom bilateralne vojno-tehničke saradnje.\nPoslanici treba da glasaju i o predlozima zakona o javnom zdravlju i o zaštiti stanovništva od zaraznih bolesti.


Na samitu će biti reči i o napretku u distribuiranju vakcina, infrastrukturi i tehnološkoj saradnji.\nSastanak Kvada organizuje se nedelju dana nakon što su SAD, Velika Britanija i Australija objavile da su potpisale bezbednosni pakt AUKUS, prema kojem će Kanbera dobiti tehnologiju uz pomoć koje će moći da izgradi nuklearne podmornice, što je naišlo na osudu Pekinga.\nLideri Kvada - predsednik SAD Džo Bajden, indijski premijer Narendra Modi, japanski premijer Jošihide Suga i australijski premijer Skot Morison, razgovaraće licem u lice, nakon što Bajden održi jutarnji bilateralni sastanak sa Modijem, a odvojeno će se sastati i sa Sugom.\n"Imamo neke stvari koje treba da dostignemo u oblasti infrastrukture, zdravlja, nauke i tehnologije, svemira i sajber prostora", rekao je neimenovani zvaničnik američke administracije za Rojters.\n"SAD SU NAJVEĆI NEPRIJATELJ SEVERNE KOREJE" Kim Džong Un: Bez obzira ko je u Beloj kući, ništa se neće promeniti\nU Sloveniji najviše novozaraženih OD JANUARA: Za jedan dan prijavljeno skoro 2.300 novih infekcija\nSlovenija je danas zabeležila 2.292 nove infekcije korona virusom za protekla 24 sata, što je najveći dnevni ukupan broj slučajeva od početka januara.\nAustrijski kancelar Aleksander Šalenberg, nakon svečane sednice vlade povodom Dana državnosti, ukazao je da je koalicija na "tankom ledu" i kritikovao je Slobodarsku partiju Austrije (FPO) zbog vođenja kampanje protiv vakcinacije.


“Dani caribrodske šušenice” u znaku velikog broja turista iz Bugarske - Far\nPeta po redu gastro-turistička manifestacija “Dani caribrodske šušenice”, koja se ovog vikenda održava u Dimitrovgradu pod sloganom “Ukus novembra”, protiče u znaku velikog broja izlagača i posetilaca, a posebno turista iz susedne Bugarske. U centru pažnje je šušenica, za čiji kvalitet su se u sportskoj hali nadmetali brojni proizvođači.\nNa kraju prvog dana stručni žiri je izdvojio najbolje šušenice. „Naj-blagu šušenicu” pripremilo je poljoprivredno gazdinstvo Spasov, te su plaketa za prvo mesto i prigodni pokloni otišli u ruke Saše Spasova. Vicešampion po kvalitetu šušenice je Toško Cvetkov, a treće mesto pripalo je Ivicu Todorovu. Štand “Badža” postavljen od strane porodica Videnov i Rančev je proglašen za najbolje uređeni štand na ovom događaju.\nIzloženi su i mnogi drugi poljoprivredni proizvodi od mesa, mleka, voća, povrća, domaća radinost, zanatski proizvodi… Prepuna gostiju je i centralna gradska ulica, gde se predstavljaju tradicionalne vrednosti ovog kraja uz bogat kulturno-umetnički program koji su obeležili koncert popularne pop zvezde Nede Ukraden, Caribrodskog orkestra, Duvačkog orkestra Caribrod i kulturno-umetničkog društva “Caribrod”.\nPromoter manifestacije je poznati kulinar Stambol Geštamov, predsednik kulinarske asocijacije Srbije koji je sa svojim kolegom kuvarom Rankom Neškovićem, ocenjivao kvalitet caribrodske šušenice.\nSvoje proizvode na ovom sajmu izložili su i poljoprivredni proizvođači i prerađivači sa teritorije opštine Dimitrovgrad, Pirotskog okruga i drugih gradova Srbije.\nOvaj dvodnevni događaj organizuje sportsko turistički centar “Caribrod” uz podršku opštine Dimitrovgrad, a manifestaciju je otvorio predsednik opštine Vladica Dimitrov.\nJedan od ključnih utisaka sa ovog događaja je nekoliko desetina autobusa iz susedne Bugarske i Niša koji su dovezli stotine turista, kao i preko 200 izlagača, što govori o ekonomskom značaju i potencijalu ovakve manifestacije za malu sredinu kakva je Dimitrovgrad.\nS. Ivanov / P. Videnov\nFoto: Stefan Pavić / Mikan Andreev\n“Dani Caribrodske šušenice” 16. i 17. novembra u Dimitrovgradu VIDEO: Veliko interesovanje za manifestaciju “Dani Caribrodske šušenice” FOTO: Šušenica pozicionirala Dimitrovgrad kao važnu tačku na turističkoj mapi Srbije – Štand „Farma Bane“ pobednik manifestacije Opština Dimitrovgrad se predstavlja u TV emisiji “Prelo u našem sokaku”\ncaribrodCaribrodska šušenicaDani Caribrodske šušeniceDimitrovgradfolklorGastronomijaIvica TodorovManifestacijapoljoprivredaRančevSaša SpasovStambol GeštamovŠtand BadžaSTC CaribrodToško CvetkovtradicijaturizamVidenov\nFoto dana: Caribrodska šušenica\nJesenja setva u Pirotskom okrugu kasni zbog suše, agronomi savetuju – sejati i u novembru